Beli CCTV Untuk Keselamatan -- Neelofa Akui Takut Tinggal Sendiri Di USA

Pelakon & hos MeleTOP, Noor Neelofa memberitahu bahawa dia tidak pernah tinggal bersendirian dan takut apabila berkeseorangan di rumah. Walaubagaimana pun, mulai Januari depan aktres jelita ini terpaksa membiasakan diri tinggal berseorangan & jauh daripada keluarga sepanjang mengikuti pengajiannya di Los Angeles, Amerika Syarikat.

Memetik kenyataan di Malaysian Digest, aktres jelita ini mendedahkan yang dia telah membeli sebuah kamera ala kamera litar tertutup (CCTV) sebagai peneman semasa dia di sana.

“Saya ni takut kalau tinggal seorang diri. Kalau kat rumah, memang saya tak biasa tinggal sendiri. Tapi itulah, saya kenalah biasakan juga. Sebenarnya saya takut hantu,” katanya .

“Apa yang saya buat, saya dah siap beli kamera. Kamera tu macam ala kamera CCTV dan boleh di sambung terus pada telefon bimbit”

“Di sana kalau malam, di sini siang, kan. Jadi kalau waktu saya tidur nanti, famili saya akan pantau saya menerusi telefon. Saya takut lah kalau ada apa-apa berlaku kan masa saya sedang tidur,” ujarnya tergelak akan strateginya itu.

Neelofa yang ditemui pada sidang media Anugerah MeleTOP ERA mendedahkan perkara tersebut ketika ditanya mengenai persiapannya bakal berangkat ke Amerika Syarikat pada 27 Disember ini. Sepanjang selama sebulan di sana, Neelofa akan mengikuti kursus jangka pendek di Sekolah Filem dan Lakonan Akademi New York (NYFA).

Begitupun pengacara program MeleTOP ini teruja untuk memulakan pembelajarannya di sana. Sekaligus dia berharap sekembalinya nanti ke tanah air pada awal Februari nanti, dia dapat menyumbang sesuatu menerusi karier lakonanya.

“Dalam seminggu saya kelas sebanyak 35 jam. Saya teruja tak sabar nak mulakan kelas di sana. Tambahan saya dah diberi sedikit gambaran oleh pihak akademi tentang bagaimana suasana pembelajaran di sana nanti. Saya rasa tak ada masalah dan harap semua berjalan lancar.

“Saya harap bila balik nanti dapat lah bawa balik ilmu berguna dan dapat pertingkatkan mutu lakonan saya. Saya juga ada bertanya serba sedikit kepada Diana Danielle tentang keadaan di sana kerana dia pernah belajar di akademi tersebut,” ujarnya. (rtky/hfz)


Skandal Adi Putra, Nooraida Diceraikan Talak Satu

Ini sesuatu yang mengejutkan sebenarnya sedang dalam kita sibuk melihat sang suami lantang mempertahankan hak isterinya. Nooraida yang terlibat dalam skandal Adi Putra dikhabarkan telah diceraikan talak satu oleh suaminya Amiruddin Othman, semalam.

OHBULAN! melaporkan yang Amiruddin Othman mengakui telah menceraikan isterinya itu dengan talak satu pada 19 Disember 2013. Hal tersebut telah didedahkan sendiri oleh Amiruddin ketika ditemui pihak media di hadapan Jabatan Peguam Negara, Putrajaya, hari ini.

BACA: Skandal Adi Putra, Nooraida Beri Penjelasan Isu Baju Seksi Di Sidang Media

“Saya telah menceraikan dia (Nooraida) dengan talak satu pada jam 4.30 pagi di rumah kami di Johor Bahru. Kami bercerai secara baik”

“Walaupun kami sudah tiada ikatan apa-apa, tapi kami berdua telah bersetuju untuk menegakkan kebenaran. Ini kerana ketika perkara itu berlaku, kami masih lagi suami isteri dan selama empat bulan ini maruah saya telah tercalar,” ujarnya.

Amiruddin Othman dan Nooraida sebelum ini telah mendirikan rumah tangga selama 10 tahun dan mereka dikurniakan seorang cahaya mata, Noor Fasha Dania, 7 tahun.

UPDATE-1: Nooraida melalui Twitter beliau memberikan kenyataan yang perpisahan dengan suaminya adalah atas persetujuan bersama dan meminta semua pihak tidak menyalahkan sesiapa. Selain mengakui masih berkawan baik dengan suaminya itu.


Fakta Hiburan Yang Perlu Anda Tahu Sebelum Masuk Pejabat Hari Ini (N.474)

VIDEO HARI INI: Ini genius. Pembikin kereta Jaguar mengeluarkan satu iklan video membalas iklan Mercedes Benz yang sebelum ini menampilkan ayam untuk menggambarkan fungsi Magic Body Control. Agak brutal di situ.

Jennifer Lawrence muncul di program bual bicara Conan semalam dan mendedahkan satu kisah di mana seorang pekerja hotel telah menjumpai sex toy yang dihantar oleh rakannya sebagai satu bahan gurauan dan … ah anda tonton sendiri. – Just Jared

Pelakon jelita Siti Saleha menganggap masih terlalu awal untuk dia bercakap soal perkahwinan selepas kesediaannya mengakui menjalinkan hubungan cinta dengan seorang lelaki Inggeris sejak empat bulan lalu. – mStar Online

Rabu lalu merupakan ulangtahun kelahiran Brad Pitt yang ke 50 dan nampaknya pelakon kacak pujaan ramai ini tidak mengadakan sebarang sambutan besar besaran layaknya seorang bintang Hollywood dan memilih untuk tidak melakukan apa apa selain bekerja. – US Magazine

Penyiasat kes kemalangan yang melibatkan bintang Fast & Furious, Paul Walker telah mengesahkan yang kereta Porsche yang dinaiki pelakon itu tidak mengalami sebarang masalah mekanikal sebelum ia terlibat dalam kejadian malang itu. – People

Kerana tidak punya banyak pengalaman dalam babak intim, Park Shin Hye berkata yang beliau sebenarnya benar benar terkejut ketika melakonkan babak bercium bersama Lee Min Ho dalam satu episod The Heirs & bernasib baik tidak perlu berlakon semula. – Soompi


Dira Abu Zahar Alami Keguguran, Hasrat Timang Anak Tergendala

Hasrat pasangan suami isteri Mohd. Helmi Mohd. Yusuf & Dira Abu Zahar untuk menimang cahayamata tergendala selepas aktress itu dilaporkan mengalami keguguran selepas hamil enam minggu dan perkara itu sebenarnya tidak disedari oleh mereka.

Jelas Dira Abu Zahar ketika menjalani satu penggambaran di Kemaman bulan lalu, beliau sedar yang dirinya sudah lewat datang bulan dan tidak berapa lama selepas keluar ketulan darah dan terus pergi berjumpa doktor untuk menjalani pemeriksaan.

“Menerusi pemeriksaan doktor menjelaskan yang saya sebenarnya telah hamil kira-kira enam minggu, tetapi kandungan saya itu tidak dapat diselamatkan kerana saya telah mengalami keguguran,” jelas pelakon ini menerusi Kosmo! hari ini.

“Sudah tentu saya berasa sangat terkejut dan tidak sangka berbadan dua. Pada masa yang sama agak sedih dan kecewa kerana hasrat untuk mendapat cahaya mata kedua tidak kesampaian. Apa pun, saya tetap reda dengan dugaan ini”

Dira Abu Zahar turut menambah yang keguguran beliau mungkin berpunca dari dirinya sendiri yang terlalu kuat bekerja sehingga tidak sedar apa yang berlaku & akan lebih berhati hati selepas ini. Harap Dira Abu Zahar & suami tabah dengan dugaan ini. (rtky/m)


Fizo Omar Dan Mawar Bakal Adakan Tiga Resepsi Perkahwinan

Kali terakhir kami paparkan gambar percutian bulan madu pasangan Fizo Omar & Mawar adalah dua minggu yang lalu dan ketika itu mereka berada di London. Khabarnya mereka kini dalam perjalanan pulang selepas puas menjelajah Perancis & Itali.

Laporan Media Hiburan baru baru ini menyebut yang pasangan ini bakal mengadakan tiga majlis resepsi perkahwinan mereka di tiga lokasi berbeza selepas mereka sah bergelar suami isteri pada 10 November yang lalu.

Fizo Omar & Mawar akan mengadakan resepsi pertama perkahwinan mereka di Pulau Pinang iaitu sebelah keluarga Mawar manakala resepsi sebelah keluarga Fizo Omar pula akan diadakan pada 28 Disember di Kelantan.

Resepsi terakhir Fizo Omar dan Mawar akan diadakan di sebuah hotel ternama di Kuala Lumpur pada 26 Januari 2014. Sementara itu, nikmati saat saat manis pasangan ini berbulan madu di bumi Perancis & Itali. Harap pulang sudah berbadan dua, eh. (rtky/m)


Rita Rudaini: Nafkah Anak Yang Dituntut Sudah Termasuk Diskaun

Sebelum ini Aidil Zafuan memberikan kenyataan di mahkamah yang mana jumlah wang bulanan RM5,392 yang dituntut Rita Rudaini sebagai tidak munasabah termasuk beberapa perkara dalam perbelanjaan yang sudah tidak relevan lagi.

BACA: Aidil Zafuan Dakwa Rita Rudaini Tuntut RM5,392 Sebulan Tidak Munasabah

Menjawab kenyataan Aidil Zafuan itu, Rita Rudaini berkata jumlah tersebut adalah munasabah dan relevan selain bekas suaminya patut bersyukur kerana jumlah tuntutan itu sudah termasuk diskaun selain dirinya yang masih bekerja mencari nafkah.

“Hanya orang yang mempunyai anak saja yang tahu dan faham tentang perbelanjaan anak-anak. Itupun saya dah bagi diskaun pada dia. Dan nasib baik saya bekerja”

“Masa saya dengan dia pun, saya yang uruskan hal anak. Lebih-lebih lagi dengan kos hidup di zaman sekarang. Kalau nak cakap, anak-anak sudah besar tidak perlu lagi minum susu. Rasanya orang dewasa macam kita pun, kena minum susu sampai tua, kan,” jelasnya.

Walaupun kehidupan Rita Rudaini & anak anak kini nampak mewah, pelakon ini berkata beliau tidak pernah mengajar kedua dua anaknya ke arah kehidupan sebegitu dan apa yang dibelanjakan adalah kerana beliau mampu.

“Saya tak pernah ajar anak-anak saya hidup mewah. Saya mampu untuk berikan semua itu kerana mereka anak kandung bukan anak tiri saya. Selagi saya mampu, saya akan berikan yang terbaik untuk anak-anak saya,” tambahnya lagi.

Rita Rudaini turut berkata yang beliau tidak peduli dan tidak mahu ambil tahu akan gossip yang mengatakan Aidil Zafuan bakal berkahwin tidak lama lagi.

“Mereka tidak ada kena mengena dengan saya dan saya tak perlu ambil tahu,” ujarnya ringkas.


Adira AF Nafi Gunakan Pengaruh Kekasih Untuk Berniaga

Tidak terkecuali seperti rakan artis lain, Adira Suhaimi atau Adira AF mengorak langkah dengan menceburkan diri dalam perusahaan produk kecantikan sendiri, Whitening Facial & Body Soap sebagai pelaburan untuk keluarga dan masa hadapan.

Namun dia tidak terlepas dari dipalit tuduhan cuba menggunakan kuasa besar kekasihnya, Sharul Nasrun yang merupakan Presiden Gerakan Belia 1 Malaysia bagi memudahkan landasannya dalam bidang yang baru saja diceburi.

Adira AF turut dilihat tiba ke majlis pelancaran & perasmian Whitening Facial & Body Soap petang tadi di Solaris Dutamas ditemani kekasihnya.

Jelasnya, dia tidak pernah mengambil kesempatan ke atas kelebihan Shahrul namun sebagai pendatang baru dalam bidang perniagaan dia akui Shahrul menjadi tempat rujukannya. Selain Shahrul sendiri memang sedia memberi tunjuk ajar dalam selok belok perniagaan.

Malah Adira AF menggunakan duit simpanan sepanjang bergelar artis untuk hasilkan produk pertama Whitening Facial & Body Soap.

“Saya tidak pernah ambil kesempatan ke atas dia. Malah dia banyak bagi nasihat sebab dia dah lama dan lebih berpengalaman”

Tambah Adira dia sememangnya telah lama menyimpan hasrat untuk membuka perniagaan sendiri namun baru sekarang mendapat peluang tersebut.

Ditanya dari mana timbul idea untuk menghasilkan Whitening Facial & Body Soap, jelas Adira dia sedar bertebaran gambarnya dijadikan wajah rasmi sesetengah produk. Dia sedih dan terkilan kerana ada yang tertipu sedangkan dia sebetulnya tidak menggunakan produk berkenaan. Maka dari situ datang idea untuk menghasilkan produk dengan jenamanya sendiri.

Maka sekarang sudah terjawab segala spekulasi tentang perubahan kulit Adira yang dilihat jauh berbeza berbanding di awal kemunculannya dahulu. (rtky/bsr)


Fakta Hiburan Yang Perlu Anda Tahu Sebelum Masuk Pejabat Hari Ini (N.473)

VIDEO HARI INI: Iklan terbaru dari pembikin iPhone, Apple cukup buat kami terharu. Lengkap dengan semangat kekeluargaan dalam musim cuti ini, mungkin musim raya tahun hadapan kita semua boleh buat perkara sama.

Beberapa hari selepas Paul Walker aman bersemadi, seorang pengumpul kereta dari Jerman meletakkan Nissan Skyline GT-R berwarna biru yang pernah digunakan pelakon itu dalam filem Fast & Furious pada tahun 2009 dengan harga bermula US$1 juta. – Huff. Post

Dalam satu temubual terbaru, bintang remaja Justin Bieber berkata yang beliau akan bersara dari dunia hiburan selepas keluarkan album terbaru selepas ini namun wakil penyanyi ini menafikan kenyataan itu sebagai sesuatu yang serius. – TMZ

Peserta dengan vokal cukup mantap, Tessanne Chin telah dinobatkan sebagai pemenang musim terbaru The Voice yang turut menyaksikan persembahan jemputan bertenaga dari Lady Gaga, Celine Dion dan ramai lagi. – Entertainment Weekly

Pelakon Red 2, Bruce Willis dan isterinya Emma Heming-Willis kini dilaporkan sedang menanti kelahiran anak kedua mereka dan kelima buat aktor itu selepas kelahiran Mabel Ray yang kini sudah berusia 20 bulan. – People

Buah hati internet, Jennifer Lawrence berkata yang tindakan menggelar selebriti atau mana mana individu sebagai gemuk di kaca televisyen sepatutnya diharamkan kerana ianya sesuatu yang memalukan buat sesiapa pun. – US Magazine


Linda Onn Bakal Kahwin Kerabat Diraja 27 Disember Ini?

Utusan Malaysia hari ini secara eksklusif mendedahkan yang penyampai radio popular, Linda Onn khabarnya akan menamatkan zaman bujangnya pada 27 Disember ini dengan seorang lelaki berstatus kerabat diraja.

UPDATE-1: Linda Onn menerusi laporan Harian Metro sahkan yang beliau akan berkahwin dengan lelaki berstatus kerabat diraja pada 27 Disember ini namun enggan mendedahkan butiran lanjut tentang perkara ini dan akan keluarkan kenyataan rasmi tidak lama lagi.

Peyampai stesen radio Suria FM itu dikatakan akan mengadakan majlis bersejarah tersebut di kampung halamannya di Johor Bahru secara sederhana dan hanya menjemput sahabat handai dan ahli keluarga terdekat, manakala majlis resepsinya pula akan diadakan di Kuala Lumpur.

Menurut sumber, pasangan tersebut juga telah mendaftarkan perkahwinan mereka di pejabat agama di Johor Bahru. Linda Onn bagaimanapun khabarnya gagal dihubungi untuk media mengesahkan perkara ini.

Tahniah buat Linda Onn jika benar seperti apa yang disampaikan. About time ‘kan? (rtky/m)


Setia Hujung Nyawa, KL Gangster 2, Izzue Islam Paling Popular Sepanjang 2013

Senarai carian paling popular di Google sepanjang 2013 telah dikeluarkan dan kami berminat untuk paparkan beberapa kata kunci yang mempunyai kaitan dengan dunia hiburan — lebih lebih lagi ini memberikan gambar apakah yang peminat cari & mahu lihat sepajang tahun lalu.

Dari senarai yang dikeluarkan kita semua dapat melihat yang drama bersiri popular di TV3, Setia Hujung Nyawa muncul sebagai kata kunci paling popular untuk Malaysian TV Series selain muncul popular dalam Trending Searches sepanjang 2013.

Pelakon juga anggota kumpulan Forteen, Izzue Islam pula menjadi selebriti paling dicari dan menduduki tangga teratas senarai Trending Malaysian Celebrities diikuti oleh Emma Maembong, Sharifah Sakinah, Nelydia Senrose dan Ashraf Muslim.

Filem kontroversi, KL Gangster 2 berjaya menduduki takhta teratas senarai Trending Malaysian Movies mungkin kerana ramai mencari pautan untuk memuat turun filem ini secara tidak sah atau sekadar mahu tahu apa cerita disebalik kebocoran awal filem itu. Heh.

Sedikit menyedihkan buat industri muzik tempatan apabila lagu Indonesia dan luar negara lain mendominasi senarai Trending Songs yang mana hanya satu lagu tempatan berada dalam senarai iaitu Hanya Aku oleh Hyper Act.

Berikut merupakan senarai penuh untuk rujukan anda dan anda boleh ke laman rasmi Google Zeitgiest 2013 untuk maklumat lanjut. Search on!

Trending Searches
1. Lahad Datu
2. SKMM
3. Keputusan PRU13
4. Setia Hujung Nyawa
5. Gwiyomi
6. Teduhan Kasih
7. Malindo Air
8. WeChat
9. The Conjuring
10. Cinta Jannah

Trending Malaysian Celebrities
1. Izzue Islam
2. Emma Maembong
3. Sharifah Sakinah
4. Nelydia Senrose
5. Ashraf Muslim
6. Fizz Fairuz
7. Afiq Muiz
8. Adi Putra
9. Fiza Elite
10. Amar Asyraf

Malaysian TV Series
1. Setia Hujung Nyawa
2. Teduhan Kasih
3. Cinta Jannah
4. Adam dan Hawa
5. Sehangat Asmara
6. Kampung Girl
7. Cinta Jangan Pergi
8. Sedetik Cinta
9. Asmara Luna
10. Dahlia

Trending Malaysian Movies
1. KL Gangster 2
2. Highland Tower
3. Psiko Pencuri Hati
4. Vikingdom
5. Juvana
6. Bikers Kental
7. Adnan Sempit 3
8. KL Zombie
9. Langgar
10. Gangster Celop

Trending Movies
1. The Conjuring
2. Despicable Me 2
3. Pacific Rim
4. Man of Steel
5. KL Gangster 2
6. Iron Man 3
7. Insidious 2
8. Highland Tower
9. Singam 2
10. After Earth

Trending Songs
1. Gwiyomi
2. Harlem Shake
3. Gangnam Style
4. Putih Putih Melati
5. Sandiwara Cinta
6. Gentleman
7. Wrecking Ball
8. Aku Yang Dulu
9. Banana Song
10. Hanya Aku


Adi Putra Hormat Keputusan Untuk Buka Semula Kes, Tidak Akan Tunduk

Selepas mengadakan sidang media khas pada minggu lepas, kini pelakon kacak Adi Putra memberitahu bahawa dia menghormati keputusan pihak Nooraida untuk membuka kembali kesnya sebelum ini.

“Saya tidak ada masalah sekiranya pihak mereka ingin membuka kembali kes sebelum ini dan saya menghormati keputusan mereka dan apa sahaja mereka mahu lakukan teruskan sahaja dan sekali lagi saya menghormati pendapat dan keputusan mereka. Kita tidak ada kuasa untuk menghalang perkara ini,” katanya ringkas.

BACA: Skandal Adi Putra, Nooraida & Suami Mahu Kes Dibuka Semula

Adi turut memberitahu bahawa dia mempunyai prinsipnya yang tersendiri apabila tidak mengikut apa yang dimahukan pihak Nooraida mengenai kes ini.

“Bukan tak mahu ikut tetapi setiap orang mempunyai prinsipnya yang tersendiri dan jelas di sini saya mempunyai prinsip mengapa saya tidak mahu mengikuti cakap mereka dan biarlah saya sendiri yang mengetahuinya,” ujarnya penuh berhati-hati.

“Alhamdulillah kerjaya lakonan saya berjalan seperti biasa dan peminat peminat juga sentiasa memberikan sokongan yang baik terhadap saya — perkara atau kes ini tidak sedikit pun menjejaskan karier lakonan saya ini”

“Sementara itu, di laman Twitter dan Instagram saya membalas komen peminat-peminat saya seperti biasa, “ ujarnya ketika majlis pra tonton filem lakonan terbarunya berjudul Balistik yang bakal ditayangkan pada 9 Januari 2014. (rtky/hfz)


Tidak Dapat Restu Bapa Nedim, Nora Danish Sanggup Putus Cinta

Tiada glamour shot Nora Danish kami paparkan hari ini kerana mengangkat kotak barang bantuan mangsa banjir lebih baik. Bukan’nya selalu dapat kita lihat wanita anggun seperti Nora Daniah buat kerja rakyat marhaen.

Dalam temubual terbaru bersama Kosmo!, Nora Danish menjawab gossip yang mengatakan hubungan beliau dan Nedim Nazri tidak mendapat restu bapa kepada lelaki tersebut yang juga merupakan seorang menteri.

Nora Danish berkata yang beliau sanggup untuk putuskan hubungan cintanya bersama Nedim Nazri jika tidak mendapat restu daripada kedua dua belah keluarga.

“Sudah menjadi keutamaan bagi saya untuk mendahulukan pendapat yang datang daripada ahli keluarga. Jika saya tidak mendapat restu daripada bapanya, tidak mustahil untuk saya memutuskan hubungan kami”

“Tetapi, selama berkawan dengan Nedim, dia tidak pernah memberitahu saya apa-apa mengenai perkara itu. Saya juga pernah berjumpa dengan ibu dan bapanya. Mereka sungguh merendah diri dan begitu baik terhadap saya,” jelas Nora Danish.

Pelakon ini turut berkata yang beliau dan Nedim tidak mempunyai sebarang perancangan untuk mendirikan rumah tangga setakat ini dan jika ditakdirkan mereka bakal berkahwin, Nora Danish akan membuat pengumuman melalui satu sidang media. Kami tunggu. (rtky/m)


Skandal Adi Putra, Nooraida Jawab Isu Seksi Di Sidang Media

Gambar di atas yang diambil jurugambar kami telah bertebaran di internet selepas sidang media diadakan oleh wanita yang didakwa sebagai skandal Adi Putra minggu lalu — dan ianya mencuri tumpuan ramai kerana pakaian yang dikenakan.

Tiada simpati nampaknya dari rakyat di internet walaupun isu sebenar adalah Adi Putra yang telah didakwa telah menghantar gambar lucah kepada wanita ini.

BACA: Nooraida Teruja & Minat Akan Adi Putra & Terkejut Terima Gambar Lucah

Menjawab kenyataan di Twitter, Nooraida mendakwa yang jaket yang beliau patut pakai pada hari itu telah tercabut butangnya dan beliau sudah lambat untuk ke lokasi sidang media tersebut — untuk mencari jaket lebih sopan, kami rasa.

Wanita yang bergelar isteri kepada ahli perniagaan ini juga berkata yang beliau tidak sepatutnya berada di sidang media tersebut — mungkin tidak mahu mendedahkan identiti beliau tetapi lihat apa hasilnya kepada ‘populariti’ beliau. MIG, sila ambil perhatian.


Fakta Hiburan Yang Perlu Anda Tahu Sebelum Masuk Pejabat Hari Ini (N.472)

VIDEO HARI INI: Casey Niestat telah mengambil US$25,000 bajet pembikinan video promosi filem terbaru The Secret Life of Walter Mitty untuk membantu mangsa taufan Haiyan di Filipina. Real hero we have here. (via Syafiq, terima kasih!)

Pelakon filem Transformer, Shia LaBeouf meminta maaf kepada semua melalui Twitter selepas beliau gagal untuk memberikan kredit kepada pembikin filem Daniel Clowes yang menjadi inspirasi untuk filem pendeknya berjudul HowardCantour.com. – Huff. Post

Pada konsert jelajah beliau di Louisville hujung minggu lalu, Justin Timberlake telah membantu seorang peminat untuk melamar teman wanitanya di atas pentas. – Too Fab

Bekas presiden Seniman, Zed Zaidi terkejut kerana mula mendapat pelbagai tawaran berlakon selepas jawatannya itu gugur berkaitan kes mahkamah namun belum bersedia untuk kembali berlakon ketika ini. – mStar Online

Nampaknya keberanian Beyoncé untuk melancarkan album terbaru beliau hujung minggu lalu berbaloi apabila ianya berjaya memecah rekod dengan jualan melebihi 828,773 dan menjadi album paling pantas terjual di iTunes. Sudah beli? – TIME

Bintang Inception, Joseph Gordon-Levitt mengesahkan yang beliau bakal mengarahkan dan membintangi sebuah filem berdasarkan komik popular, Sandman selain bekerjasama dengan David Goyer & Neil Gaiman. Harap hasilnya hebat. – THR


Azean Irdawaty Meninggal Dunia

Editor bersekutu Berita Harian, Hanizam Abdullah melalui akaun Twitter beliau memaklumkan yang aktress veteran Azean Irdawaty telah kembali ke rahmatullah.

Menurut sumber kami, Azean Irdawaty telah menghembuskan nafas terakhir sekitar pukul 8.26 malam tadi di Pusat Perubatan Universiti Malaya (PPUM).

Berita Harian sekitar pukul 8.00 malam tadi melaporkan yang aktress veteran ini dimasukkan ke PPUM sejak seminggu lalu selepas keadaan kesihatannya bertambah teruk dan semakin tenat.

Azean Irdawaty menghidap Lymphedema iaitu kesan akibat pembedahan membuang 16 kelenjar yang dilakukan pihak hospital ketika menghadapi barah payudara sebelum ini.

Ketika cuba dihubungi Benjy atau nama sebenar Khaeryll Benjamin Ibrahim yang merupakan anak sulung seniwati ini ternyata redha dan menerima ketentuan ilahi di atas pemergian ibunda tercinta akibat penyakit tumor yang dihidapinya.

“Dia menghembuskan nafas pada jam 8.00 lebih tadi dan kami sekeluarga telah sepakat untuk membawa jenazah balik ke rumah di Bandar Utama,” ujarnya.

Mari kita semua sedekahkan al-Fatihah & semoga Azean Irdawaty ditempatkan di kalangan orang orang beriman. Industri hiburan kehilangan seorang lagi permata seni.


The Hobbit: The Desolation of Smaug

The Hobbit: The Desolation of Smaug (2013) ialah sebuah filem pengembaraan epik fantasi yang diarahkan oleh Peter Jackson. Ia merupakan filem sekuel kedua dari tiga siri filem yang berdasarkan dari buku bacaan kanak-kanak The Hobbit (1937) karya tulisan J. R. R. Tolkien.

Ketiga-tiga buah filem The Hobbit iaitu An Unexpected Journey (2012), The Desolation of Smaug (2013) dan There and Back Again (2014) merupakan prekuel kepada filem trilogi saga The Lord of the Rings (2001, 2002, 2003).

Filem kedua ini menyambung secara terus pengembaraan Bilbo Baggins (Martin Freeman), Gandalf (Ian McKellen) dan 13 makhluk Dwarf yang diketuai oleh Thorin Oakenshield (Richard Armitage) menuju ke Kingdom of Erebor, melalui Mirkwood, Esgaroth, dan Dale untuk menentang seekor naga bernama Smaug.

Perjalanan pengembaraan oleh Bilbo dan rakan-rakannya akan bertembung dengan berbagai lagi watak penghuni Middle-earth yang belum pernah ditampilkan misalnya watak Beorn (Mikael Persbrandt) dan Bard the Bowman (Luke Evans). Sementara itu, konflik awal di antara puak Dwarf dan Elf yang diketuai oleh Thranduil (Lee Pace) diberikan asal-usul yang memberi sedikit petunjuk apa yang akan berlaku dalam filem sekuel siri LOTR.

Begitu juga penemuan-penemuan Gandalf mengenai peringkat awal kemunculan Sauron yang menyediakan tapak cerita yang akan dikembangkan dalam filem seterusnya.

Filem ini memang berdurasi agak panjang lebih-kurang 2 jam 40 minit untuk menghidangkan segmen-segmen aksi yang mendebarkan. Cabaran demi cabaran yang dilalui oleh Bilbo dan kumpulannya samada dalam bentuk raksasa labah-labah mahupun pertempuran sengit dengan puak Orc menjadikan ia berbaloi untuk diikuti tanpa terasa kepanjangan masa tayangannya.

Finale pertembungan Bilbo dan Smaug di Lonely Mountain serta penampilan Bard the Bowman sebagai pewaris kerajaan Dale ialah segmen terakhir yang menggantung ceritanya untuk ke penamat di filem ke-3 The Hobbit: There and Back Again tahun hadapan 2014.

Menonton filem epik fantasi sebegini yang mengandungi banyak nama-nama kaum dan rupa yang menghuni Middle-earth mungkin kedengaran seperti perlukan latar kajian sejarah dunia fantasi itu sehingga pening kepala dan terkehel lidah untuk menyebutnya. Namun begitu,The Hobbit memudahkan penceritaannya untuk membezakan siapakah di pihak yang baik menentang siapakah pihak yang jahat berdasarkan rupa paras, saiz dan penampilan mereka.

Anda hanya perlu ingati bahawa kaum Wizard, Hobbit, Dwarf, Elf dan Manusia adalah di pihak yang baik. Manakala puak atau raksasa yang berwajah hodoh dan ganas, tidak kiralah apa sahaja nama gelaran mereka ialah pihak yang jahat!

Di antara kesemua yang baik atau jahat itu pula ada kuasa yang paling hebat iaitu raksasa naga bernama Smaug serta penampilan awal Sauron dalam bentuk asap hitam dan api! Dalam filem kali ini, Smaug ditampilkan sebagai penjahat atau protagonis paling penting dalam penceritaannya.

Kemunculan secara penuh bentuk dan perwatakan Smaug ialah tarikan utama filem ini. Walaupun Smaug hanyalah raksasa dari imej janaan komputer dan suara latar serta ‘motion capture’ oleh Benedict Cumberbatch, tetapi kemunculannya di layar begitu berkarisma tamak, ego dan penuh emosi.

Ia mengingatkan saya kepada watak naga dalam filem Dragonheart (1996) tetapi kali ini naga Smaug rekaan Peter Jackson ialah maharaja mega watak naga dalam filem yang terhebat setakat ini dalam bidang perfileman.

Kali ini pengembaraan Bilbo Baggins hanyalah sebahagian dari cerita utama kerana plot Gandalf dan Radagast (Sylvester McCoy) menziarahi makam Nazgul dan lokasi Dol Guldur akan menemukan kuasa jahat paling besar dalam siri LOTR iaitu Sauron di peringkat awal kebangkitan semula!

Pemisahan Gandalf dari kumpulan Bilbo dan Thorin juga memberi ruang kisah pengembaraan yang lebih mencabar. Kerana dalam filem kali ini mereka harus berdikari untuk berlawan dengan musuh tanpa bergantung sepenuhnya kepada bantuan Gandalf di saat-saat genting seperti filem The Hobbit yang pertama dahulu.

Filem ini membuktikan magis industri perfileman sentuhan Peter Jackson kerana hanya dari sebuah buku kanak-kanak sahaja ia mampu dipaparkan dan dikreatifkan ke bentuk filem yang lebih besar berbanding cerita buku aslinya.

Dikatakan bahawa buku asal The Hobbit hanyalah mengandungi lebih kurang 95,674 patah perkataan (Bahasa Inggeris) atau 330 muka surat. Namun begitu, siri filem The Hobbit dikembangkan kepada 3 buah filem dengan penambahan plot dan perwatakan untuk kesesuaian prekuel siri LOTR serta menjadikan pengembaraan Bilbo Baggins lebih menarik dan semakin mencabar.

Misalnya, watak-watak yang tiada dalam bukunya iaitu Legolas (Orlando Bloom) dan Tauriel (Evangeline Lilly) ditambah dalam filem The Hobbit: The Desolation of Smaug. Begitu juga plot percintaan di antara Tauriel dari kaum Elf dengan Kili (Aidan Turner) dari puak orang kerdil Dwarf. Sekaligus dengan tambahan watak-watak itu telah membolehkan plot filem ini dikembangkan dengan lebih semarak.

Mungkin banyak lagi perihal dari versi filem yang berbeza atau tiada berbanding versi bukunya. Sebagai siri filem trilogi, The Hobbit mampu berdiri sendiri tanpa merujuk sepenuhnya kepada jalan cerita dari buku asalnya.

The Hobbit: The Desolation of Smaug (2013) ialah sebuah filem pengembaraan epik fantasi yang hebat kerana ia mampu direalisasikan dari lesen kreatif pembikinnya Peter Jackson dan krunya dengan bantuan teknologi moden CGI yang terkini.


Zizie Ezette & Bung Mokhtar Rai Ulang Tahun Perkahwinan Ke-4

Kalau diikutkan merit pasangan ini dalam dunia hiburan, tidak perlu paparkan kisah mereka lagi tetapi selepas kami kongsikan sekeping gambar pasangan ini menyambut ulangtahun keempat perkahwinan mereka, ramai sebenarnya yang ingin tahu perkembangan mereka.

Well, Zizie Ezette dan Bung Mokhtar masih berkahwin dan nampak semakin bahagia. Ianya jelas melalui beberapa keping gambar yang dikongsikan peminat melalui forum Cari baru baru ini apabila mereka berdua dilihat gembira meraikan ulang tahun perkahwinan.

Tidak banyak yang diketahui tentang majlis sambutan ini untuk kami maklumkan, nikmati sahaja gambar bahagia Zizie Ezette & Bung Mokhtar sebagai inspirasi untuk meneruskan hari anda.


Fakta Hiburan Yang Perlu Anda Tahu Sebelum Masuk Pejabat Hari Ini (N.471)

VIDEO HARI INI: Nampak kelakar apabila rakyat di Norway terpaksa berjalan menempuh angin kuat tetapi kalau silap gaya, boleh melayang. In b4, kami di’sini semua gemuk pasti tidak ada masalah menentang arus angin.

Jika semalam kita lihat parti hari lahir Taylor Swift, hari ini Vanessa Hudgens tampil penuh glamor ketika meghadiri sambutan ulang tahun kelahiran beliau yang ke 25 bersama teman lelaki, Austin Butler yang diadakan di Hollywood. – Just Jared

Pelakon Peter O’Toole yang membintangi filem epik Lawrence of Arabia telah meninggalkan kita semua pada usia 81 tahun. RIP. – Sky News

Pengarah dan pelakon Hans Isaac mengakui kecewa dan bimbang dengan perkembangan industri seni tanah air yang hanya memberi perhatian kepada seseorang selebriti popular sahaja & fenomena ini boleh membunuh karier seseorang artis itu. – mStar Online

Filem arahan Peter Jackson & yang kedua dalam siri epik, The Hobbit: The Desolation of Smaug berjaya mengaut kutipan tiket sebanyak US$73.7 juta ketika pembukaan di Amerika Syarikat sahaja, baca ulasan kami tentang filem ini di’sini. – THR

Lagu yang dibawa oleh unit kecil SISTAR iaitu SISTAR19 berjudul Gone Not Around Any Longer telah berjaya menduduki tempat teratas dalam senarai Korea K-Pop Hot 100 untuk Best of 2013 yang dikeluarkan Billboard. – Soompi


Farawahida Sah Bergelar Isteri Shukur

Selepas berteka teki tentang siapa bakal suami beliau, hari ini dalam satu majlis yang diadakan di Taiping, Perak — Farawahida telah sah bergelar isteri kepada Abdul Shukur Bin Mohd Zain tepat jam 10.30 pagi tadi dengan sekali lafaz.

Pasangan ini telah dinikahkan oleh Naib Kadi Air Kuning, Taiping, Ustaz Imannuddin Zakaria.

Laporan Media Hiburan hari ini menyebut yang Farawahida menerima mas kahwin sebanyak RM1,000 beserta dua bentuk cincin selain menerima tujuh dulung hantaran daripada pihak lelaki dan dibalas dengan sembilan dulang.

Majlis resepsi perkahwinan Farawahida & Shukur akan berlangsung malam ini juga di Taiping dan akan mengambil tema Glamour Extravaganza. Tahniah buat pasangan ini dan keluarga mereka, semoga ikatan yang terbina kekal hingga ke akhirnya. (rtky/m)


Izzue Islam Nafi Akan Disingkir Forteen Kerana Masalah Disiplin

Sebelum ini terdengar isu yang mengatakan pelakon dan penyanyi kacak, Izzue Islam tidak berdisiplin dan tidak menghadiri persembahan bersama sama dengan kumpulannya Forteen dan bertemunya baru baru ini dia menjawab semua persoalan berkaitan.

“Sebenarnya tidak ada isu, malah sekiranya saya tidak dapat membuat persembahan bersama-sama dengan kumpulan Forteen saya akan memberitahu pihak penganjur terlebih dahulu. Pihak pengurusan saya sendiri sedia maklum mengenai jadual saya yang terikat dengan lakonan dan juga nyanyian. Mereka tidak ada masalah mengenai itu dan hormati kerja saya,” ujarnya.

Izzue Islam juga cukup sedih apabila diajukan soalan sekiranya suatu hari nanti dia terpaksa meninggalkan kumpulan Forteen kerana isu sebegitu.

“Apa yang ingin saya perkatakan adalah saya cukup sedih sekiranya saya terpaksa keluar dari kumpulan Forteen ini. Tetapi saya berharap perkara itu tidak berlaku dan saya akan terus bersama sama dengan kumpulan Forteen,” katanya.

Sementara itu, Izzue Islam telah memberitahu bahawa dia dan isterinya menggunakan produk Aura White dalam menjaga penampilan dan kesihatan mereka. Izzue Islam yang ditemui ketika majlis pelancaran Aura White & Aura Men telah dilantik sebagai duta untuk produk terbaru jenama tersebut iaitu Aura Men yang menampilkan dia dan bersama Hanez Suraya.

“Saya sebelum dilantik untuk menjadi duta kepada produk Aura Men ini, saya dan isteri memang mengamalkan pemakanan tambahan ini dan apabila diketahui oleh pemilik Aura White, Puan Ferina dia melamar saya untuk menjadi duta kepada produk terbaru khas untuk lelaki, Aura Men”

“Mula-mula sebelum saya mengamalkan Aura White, saya ada bertanyakan pada isteri adakah produk ini boleh diambil oleh kaum lelaki dan isteri saya kata boleh, saya hanya perlukan Aura Men sebagai makanan tambahan kerana ianya khas dibuat untuk lelaki,” katanya. (rtky/hfz)


Hanez Suraya Serik Percayakan Orang, Nekad Teruskan Saman

Pelakon yang kini duta kepada Aura White Beauty, Hanez Suraya ketika ditemui semalam telah memberitahu bahawa dia sudah serik untuk mempercayai orang disebabkan kes kontroversinya bersama bekas pengurus peribadi yang kini kesnya masih berjalan.

“Tidak berani untuk saya mengulas lebih lanjut mengenai kes ini, tetapi apa yang anda perlu tahu bahawa kes ini masih sedang berjalan dan kita akan mempunyai tarikh untuk sebulan kes ini”

“Apa yang saya selalu fikir sekarang ini, ialah betapa susahnya saya untuk percayakan orang disebabkan pengalaman yang lepas banyak memberikan pengajaran buat saya supaya lebih berhati-hati dan tidak mudah untuk mempercayai seseorang itu,” katanya.

Hanez turut menjelaskan bahawa pihak di sebelah sana tidak memberikan kerjasama yang baik dalam memudahkan perjalanan kes ini dan Hanez sendiri juga tidak mempunyai masalah untuk berdamai dengan menyelesaikan kes ini secara aman di luar mahkamah.

“Sekiranya kita hendak melakukan sesuatu untuk menyelesaikan kes ini, pihak sebelah sana pula yang tidak dapat memberikan kerjasama dan ini menyebabkan keadaan semakin sukar”

“Sebenarnya kita memang hendak menyelesaikan kes ini di luar mahkamah tetapi agak sukar untuk saya berhubung dengannya dan saya rasa tindakan ini adalah sewajarnya. Selagi kes ini belum diselesaikan saya agak stress tetapi apakan saya apabila orang yang sepatutnya memberikan kerjasama dia tidak mahu,” ujarnya.

Hanez Suraya turut menjelaskan bahawa sesetengah orang mendakwa dia tidak membayar gaji kepada pekerjanya itu dan turut menafikan persepsi masyarakat kononnya dia masih dilabelkan sebagai gadis liar sehingga hari ini.

“Macam inilah, sekiranya saya tidak membayar gajinya bagaimana dia boleh pergi melancong sehingga ke luar negara & cukuplah saya bercerita tentang itu kerana saya tidak mahu bercerita lanjut kerana kita boleh berfikir sendiri. Biarlah dia bercerita buruk tentang saya, kerana saya sendiri tidak mahu mengaibkan sesiapa. Kita tunggu dan lihat sahaja kebenaran itu.”

“Statement gadis liar rasanya dahulu telah diperkatakan dan dilabelkan dengan diri saya, tetapi ingin saya katakan di sini saya tidak liar seperti yang kerana sudah lama perkara tersebut sudah saya padam dan kini saya telah berubah dan Alhamdulillah telah berada di landasan yang betul dan satu persatu kejayaan yang saya rangkul”, ujarnya mengakhiri perbualan. (rtky/hfz)


Cristina Suzanne Akui Putus Tunang

Minggu lalu menerusi Melodi di TV3, Cristina Suzanne ditebak dengan soalan yang mengatakan beliau sudah putus tunang dan sepanjang temubual berlangsung, beliau seakan mengelak untuk memberikan kenyataan sebenar akan status hubungan beliau.

Semalam menerusi akhbar Berita Harian, Cristina Suzanne tampil memberikan kenyataan yang mengakui hubungannya dengan seorang ahli perniagaan dari Kuantan kini sudah berakhir dan ikatan pertunangan antara mereka sudah lagi tiada.

“Jodoh saya tak panjang, ikatan pertunangan saya sudah putus. Itu saja yang boleh saya kongsi bersama peminat. Tarikh sebenar ikatan itu terlerai dan atas sebab apa putus, biarlah ia terus menjadi rahsia peribadi saya — banyak hati yang perlu saya jaga”

“Pengakuan ini saya buat supaya tidak timbul lagi sebarang spekulasi dan kekeliruan. Orang nak tahu apa status saya hari ini, ya saya mengaku dah putus tunang, cukup. Tak perlu mendesak atau terus bertanya bila saya putus, sebab apa dan kenapa,” jelas Cristina Suzzane.

Sebelum ini, Cristina Suzanne sudah merancang untuk berkahwin pada 22 Januari bersempena dengan ulangtahun kelahiran ke 29 beliau. (rtky/m)


Fakta Hiburan Yang Perlu Anda Tahu Sebelum Masuk Pejabat Hari Ini (N.470)

VIDEO HARI INI: Dari bra bernilai US$10 juta sehinggalah ke peserta akhir 40 Angel, ini video rangkuman pantas saat saat indah dari 2013 Victoria’s Secret Fashion Show.

Gambar dari majlis sambutan ulang tahun kelahiran Taylor Swift yang ke 24 di Melbourne, Australia menunjukkan penyanyi lagu Royals, Lorde turut hadir meraikan selain rakan rakan rapat penyanyi itu. – Just Jared

Pasangan pengantin baru Zain Saidin & Rozita Che Wan lega dan berpuas hati apabila ketiga-tiga majlis perkahwinannya berjalan lancar seperti dirancang dan mencapai status Wedding of the Year seperti yang diharapkan semua pihak. – mStar Online

Pengarah di belakang filem Inception & siri The Dark Knight, Christopher Nolan melancarkan trailer pertama untuk filem beliau seterusnya berjudul Interstellar dan setahun dari sekarang para peminat beliau akan disajikan sebuah lagi filem hebat. – Business Insider

Dua anggota tetap program Running Man, Yoo Jae Suk dan Gary telah dipilih oleh lebih 1,000 penuntut kolej di Korea sebagai lelaki paling didambakan dalam program itu. – Soompi

Dengan pelbagai kontroversi menyelubungi dirinya, Lindsay Lohan telah memutuskan untuk menerbitkan sebuah buku menceritakan segalanya dari pihak beliau & berkata sudah menerima tawaran enam angka dari syarikat penerbitan yang berminat. – TMZ


Gaya Selebriti Di Karpet Merah Anugerah Industri Muzik Ke 20 (AIM 20)

Malam penghargaan buat penggiat dunia muzik Malaysia kembali lagi dan Anugerah Industri Muzik sedar atau tidak sudah masuk ke tahun yang ke 20. Dua dekad menghargai yang terbaik dalam industri hiburan di Malaysia.

Tahun ini Anugerah Industri Muzik ke 20 (AIM 20) mengambil tempat di Stadium Putra, Bukit Jalil dan seperti biasa sebelum bermulanya acara kemuncak, kemunculan artis dan selebriti di karpet merah menjadi perhatian ramai.

Antara yang mencuri tumpuan adalah Erra Fazira yang tampil bersama pereka fesyen Rizman dari Rizman Ruzaini, Ning Baizura yang hadir mengenakan barangan kemas sendiri, Shila Amzah yang hadir sendiri (oops) & ramai lagi penggiat dunia muzik.

Karpet merah tahun ini dikendalikan oleh pengacara Hefny Sahad dan Dahlia Shazwan.

Berikut gambar sekitar karpet merah Anugerah Industri Muzik ke 20 (AIM 20) yang sempat kami rakamkan untuk tatapan anda semua tahun ini. Enjoice!


Nooraida: Saya Teruja Dengan Adi Putra & Terkejut Terima Gambar Lucah

Selepas selesai sahaja sidang media yang diadakan bagi sebelah pihak Nooraida. Kami telah mendapatkan kenyataan dari Nooraida sendiri pula bagi mengetahui apakah kisah di sebalik apa yang telah berlaku kepada dirinya dan juga pelakon Adi Putra.

BACA: Skandal Adi Putra, Nooraida & Suami Mahu Buka Semula Kes

Katanya, dia sebagai seorang peminat pelakon lelaki itu, cukup teruja apabila menerima mesej menerusi aplikasi Whatsapp yang dihantar oleh Adi Putra ketika bulan ramadhan yang lepas.

Tetapi selepas itu, dia agak terkejut apabila pelakon tersebut dipercayai pula mengirim gambar lucah yang ketika itu sedang berada di Mekah kerana menjalani ibadah umrah.

“Saya mula mula agak teruja apabila menerima mesej melalui Whatsapp dari Adi Putra kerana saya sememangnya meminati dia dan saya tidak menyangka apabila dia secara tiba tiba pula menghantar gambar yang agak lucah dan sulit. Reaksi saya sangat terkejut dan saya terfikir biar betul dia ni?” katanya penuh berhati-hati.

Nooraida, memberitahu bahawa dia menghormati pelakon itu, dengan menjaga percakapan dan peribadinya juga. Dia juga tidak menafikan bahawa dia turut menghantar gambar gambar ‘selfie’ kepada Adi Putra tetapi bukanlah gambar yang tidak senonoh atau lucah seperti yang dipercayai dilakukan oleh pelakon itu.

“Ya, saya ada mengirim gambar saya juga yang lebih berbentuk ‘selfie’ dan tidaklah sampai kepada gambar yang tidak senonoh. Sepanjang perkenalan saya cukup menghormati dia dan saya sendiri cukup berjaya-jaga dengan percakapan dan tingkah laku saya ini,” ujarnya.

Ditanya juga adakah perkara ini mengaibkan dia dan suaminya, apabila mahu kembali membuka kes ini, jelasnya mereka tidak mengaibkan sesiapa kerana sebelum ini cubaan untuk berunding bersama-sama dengan Adi Putra secara damai dan tertutup tanpa melibatkan mana-mana pihak seperti hari ini telah menemui kegagalan apabila pelakon tersebut tidak mahu memberikan kejasama dan berjumpa secara gentleman.

“Saya rasa perkara ini sudah ‘besar’ dan diketahui oleh umum, dan bila difikirkan kembali apa salahnya sekiranya kami ingin meneruskan siasatan ini yang jelasnya dipercayai banyak menimbulkan keraguan dan berat sebelah”

“Tidak sesiapa mahu diabkan dan suami saya sendiri mahu berjumpa dengannya dan berbincang secara baik dan tidak mahu perkara ini dibesarkan tetapi dia sendiri yang berjanji untuk berjumpa tetapi apabila tibanya hari tersebut dia tidak menghadirkan diri. Selama beberapa minggu kami bersabar dan rasanya inilah jalan yang terakhir,” katanya.

Sementara itu, Nooraida turut memberitahu bahawa dia akan menonton drama atau filem yang dilakonkan oleh aktor kacak itu, tetapi sebagai penonton yang ‘biasa-biasa’ sahaja.

“Saya tetap akan menonton lakonannya tetapi hanyalah menonton secara biasa-biasa sahaja,” ujarnya mengakhiri perbualan. (rtky/hfz)


Sekitar Resepsi Perkahwinan Zain Saidin Dan Rozita Che Wan

Mengambil tempat di Setia City Convention Centre di Shah Alam, majlis resepsi perkahwinan Rozita Che Wan & Zain Saidin memang tampak meriah & mewah selari dengan gelaran Wedding of the Year yang mereka terima dari para peminat & pemerhati dunia hiburan.

BACA: Dengan Sekali Lafaz, Zain Saidin Kini Sah Bergelar Suami Rozita Che Wan

Majlis yang berlangsung malam tadi ini dihadiri oleh ahli keluarga, rakan artis, kenalan rapat dan para media untuk meraikan penyatuan dua hati yang selama ini memang menjadi perhatian ramai dan pasangan ini juga tahu bagaimana untuk meraikan tetamu.

Lihat sahaja menerusi gambar yang kami temui di sekitar internet betapa gahnya pentas tempat persandingan Rozita Che Wan & Zain Saidin selain persalinan pasangan ini yang nampak mewah hasil tangan pereka fesyen terkenal tanah air. Enjoice!

Kredit Gambar: Annas Easkey, Carlos Nizam, Rizman Ruzaini, Fairuz Ismail, Iqram Dinzly


Skandal Adi Putra Mahu Buka Semula Kes, Dakwa Siasatan Tidak Telus

Semalam satu sidang media telah diadakan bagi pihak Adi Putra sendiri bertempat di Dewan PWTC Kuala Lumpur. Dan pada hari ini satu sidang media lagi telah diadakan bagi mewakili pihak Nooraida wanita yang telah dikaitkan dengan kes penyebaran gambar lucah sebelum ini.

Nooraida yang ditemani suaminya Haji Amiruddin bin Othman dan peguamnya telah menjelaskan satu persatu mengapa pihak mereka ingin membuka semula kes ini dan mereka percaya kes ini perlu disiasat semula di atas faktor-faktor yang tertentu.

“Kami akan membuka kes ini semula kerana kami tidak berpuas hati kerana penyiasatan yang dilakukan diragui tidak telus dalam menjalankan kes ini,” ujar Hj. Amiruddin.

Sejurus itu, dia dan isterinya terus membuat laporan di Bukit Aman pada pagi tadi untuk membuka semula kes ini. Hj Amiruddin yang juga merupakan seorang usahawan itu juga telah memberitahu beberapa analisa mengapa dia mahu membuka semula kes ini walhal, kita sedia maklum bahawa kes ini merupakan kes yang boleh diklasifikasikan sebagai “NFA” atau ‘No Further Action’.

“Seperti yang sedia maklum bahawa kes ini kami percaya ianya tidak telus dan tidak profesional apabila hanya begitu ringkas sahaja siasatan yang telah dijalankan. Kami hanya mahu siasatan dijalankan semula dan dikendalikan oleh pegawai polis yang lain.”

Tambahnya lagi, dalam penyiasatan tersebut pegawai yang ditugaskan untuk menyiasat kes ini bertanyakan beberapa soalan yang tidak relevan dan profesional seperti “Awak ingin berkahwin tak dengan Adiputra” sebanyak 3 kali” dan mengambil gambar bersama isterinya, Nooraida semasa proses penyiasatan.

Sementara itu, pihak Adiputra juga tidak menghadirkan diri setiap kali diminta oleh pihak Hj Amiruddin dengan erti kata lain tidak memberikan kerjasama yang baik dalam proses siasatan kes ini. (rtky/hfz)


Tiada Tindakan Lanjut, Kes Adi Putra Digugur Polis

Dalam satu sidang media yang diadakan di Kuala Lumpur malam tadi, Adi Putra yang ditemani peguam beliau memaklumkan yang keputusan rasmi dari pihak Polis Di Raja Malaysia (PDRM) telah mengklasifikasikan kes skandal beliau sebagai no further action (NFA).

Ini sekaligus bermaksud tiada sebarang pertuduhan terhadap Adi Putra berkaitan skandal beliau baru baru ini yang dikatakan melibatkan seorang isteri kepada ahli perniagaan di Johor.

BACA: Adi Putra Disiasat Kerana Dakwaan Ada Skandal Dengan Isteri Orang

“Sebarang kenyataan atau artikel bertulis yang bertujuan mengaitkan saya dengan tuduhan yang dibuat oleh pengadu dengan niat menjatuhkan amruah dan reputasi saya adalah salah di sisi undang undang & tidak teragak agak untuk mengambil tindakan”

Dalam kenyataan yang sama kepada media, Adi Putra menegaskan yang kes ini sudah selesai dan tidak ada kene mengena lagi dengan dirinya selain meminta semua pihak supaya tidak mengaitkan dirinya lagi dengan skandal ini. (rtky/m)


Ayu Raudhah Hamil Anak Kedua

Nampaknya bukan Rozita Che Wan seorang sahaja yang diselubungi (poor choice of word) rasa kebahagian semalam, adiknya Ayu Raudhah turut memaklumkan berita gembira yang mana beliau kini sedang hamil anak kedua.

Bercakap kepada Media Hiburan, Ayu Raudhah berkata yang kandungan kedua beliau ketika ini berusia empat bulan & ini merupakan anak kedua Ayu bersama suaminya Zaquan Adha setelah dikurniakan anak pertama mereka Muhammad Aisy Qaiser pada 29 Mac lalu.

Tahniah buat pasangan Ayu Raudhah & Zaquan Adha yang bakal menyambut orang baru dalam keluarga. Semoga semakin bahagia hendaknya. (rtky/eka)


Fakta Hiburan Yang Perlu Anda Tahu Sebelum Masuk Pejabat Hari Ini (N.469)

VIDEO HARI INI: Kerana lelaki ini hebat, kerana cinta itu tidak ternilai. Best husband evah!

Bintang siri TV Private Practice, Taye Diggs dilaporkan telah berpisah dengan isterinya Idina Menzel selepas berkahwin selama 10 tahun dan wakil kedua mereka tidak mendedahkan punca perpisahan yang mengejutkan ini. – Just Jared

Filem hebat 12 Years a Slave dan American Hustle mendahului pencalonan untuk 2014 Golden Globes Awards dengan menerima tujuh pencalonan masing masing dan ini senarai penuh pencalonan tahun ini, tampak sengit. – LA Times

Bekas suami Rita Rudaini, Aidil Zafuan berkata yang beliau merancang untuk berkahwin dengan kekasihnya kini Zarema Zainal sekitar tahun hadapan dan ada sumber mengatakan yang majlisnya akan berlangsung sekitar Mac 2014. – Media Hiburan

Mendiang Paul Walker telah dianugerahkan tali pinggang hitam (black belt) kehormat oleh guru Jiu-Jitsu beliau, Ricardo ‘Franjinha’ Miller yang telah melatih pelakon itu sepanjang siri filem Fast & Furious selama 9 tahun. – US Magazine

Bekas suami Britney Spears, Kevin Federline kini sedang menanti kelahiran anak beliau yang keenam selepas isterinya Victoria Prince kini sedang hamil 6 bulan dan ini merupakan anak kedua mereka bersama. Papa hebat! – TMZ


Rabecca Derma Duit Saman Erma Fatima Untuk Mangsa Banjir

Jika sebelum ini kecoh di kalangan peminat hiburan ketika Erma Fatima menyerahkan RM11,200 kepada Rabecca Nur Al-Islam dalam bentuk syiling 5 sen, pengarah juga penerbit itu sekali lagi membayar jumlah sama dengan nominasi RM1 selepas bayaran pertama di’pulangkan semula.

“Saya tidak tahu mengapa dia berbuat demikian, mungkin ini membuktikan dia masih tidak ikhlas mahu melakukan pembayaran mengikut arahan mahkamah. Bagaimanapun untuk tidak terus memanjangkan lagi kes ini, saya terima,” ujar Rabecca.

Dalam kenyataan sama kepada Utusan Malaysia, Rabecca berkata yang beliau akan dermakan keseluruhan wang berjumlah RM11,200 yang diterima hasil memenangi saman Erma Fatima kepada mangsa banjir di Kuantan, Pahang dan pihak lain yang memerlukan.

“Kini saya dalam perjalanan ke Kuantan untuk membantu mangsa-mangsa tragedi banjir di sana dengan menggunakan duit tersebut,” tambahnya lagi. (rtky/m)


Tampil Bertudung Di MeleTOP — Emma Maembong Berhijrah?

Kehadiran pelakon Emma Maembong dengan imej bertudung di program hiburan TV MeleTOP kelmarin mengundang persoalan di kalangan peminat sama ada beliau sudah benar benar berhijrah ke penampilan yang lebih Islamik.

Ianya dikuatkan lagi dengan beberapa gambar terkini Emma Maembong di Instagram yang turut menunjukkan pelakon ini manis mengenakan hijab.

“Memang sudah lama saya tanam niat, tapi niat saja kalau tak buat tak guna juga. Sekarang saya dalam proses belajar-belajar untuk bertudung penuh. Tapi kena perlahan-lahanlah,” ujar Emma Maembong kepada Harian Metro hari ini.

Menurut beliau lagi dek kerana sering mengenakan tudung untuk menjayakan watak dalam drama bersiri Projek Memikat Suami (PMS) dan Yes Boss!, beliau merasa semakin selesa untuk mengenakan tudung lebih kerap.

“Lagipun menutup aurat adalah tuntutan pada setiap wanita Muslim. Sama ada sekarang atau lambat-laun saya tetap akan bertudung juga,” tambahnya lagi. (rtky/m)


Fakta Hiburan Yang Perlu Anda Tahu Sebelum Masuk Pejabat Hari Ini (N.468)

VIDEO HARI INI: Raksasa paling ikonik dalam sejarah filem dunia, Godzilla bakal kembali ke pawagam Mei 2014 dengan sentuhan pengarah Gareth Edwards dan tampilkan barisan pelakon hebat seperti Aaron Taylor-Johnson, Elizabeth Olsen & Bryan Cranston.

Dalam konsert terbaru beliau, sebagai selingan Kanye West meluahkan rasa tidak puas hati terhadap mereka di Anugerah Grammy yang hanya memberikan 2 pencalonan untuk albumnya Yeezus walaupun cukup popular di seluruh dunia. – MTV

Kate Winslet telah selamat melahirkan seorang bayi lelaki & merupakan yang pertama bersama suaminya, Ned Rocknroll di sebuah hospital di England. – E! Online

Persoalan selama ini yang masih menjadi tanda tanya berhubung isu skandal antara pelakon Adi Putra bersama seorang wanita berstatus isteri orang akan terjawab malam ini apabila pelakon itu memanggil media untuk satu sidang media khas. – Utusan Malaysia

Menerusi satu temubual terbaru, Demi Lovato mengejutkan ramai pihak dengan mengakui terlibat dengan penyalahgunaan dadah dan pernah menyeludup dadah untuk kegunaan beliau ke dalam pesawat kerana tidak mampunya hidup tanpanya lebih 30 minit. Wow! – Just Jared

Anda mahu menawan hati Adam Levine? Ini tunang beliau, Behati Prinsloo memberikan tips kecantikan untuk anda semua guna pakai. Heh. – US Magazine


Gambar: Zain Saidin Sah Bergelar Suami Rozita Che Wan

Selepas majlis pernikahan pereka fesyen terkenal petang tadi, peminat dunia hiburan hari ii terus dihidangkan dengan majlis pernikahan berprofil tinggi dan kali ini melibatkan pasangan sensasi Rozita Che Wan dan Zain Saidin.

BACA: Di Sekitar Majlis Berinai Rozita Che Wan Dan Zain Saidin, Semalam

Mengambil tempat di Setia City Convention Centre, Shah Alam pasangan ini bakal di’ijabkabulkan selepas beberapa tahun menyulam cinta sesama mereka dan menjadi tumpuan para peminat sepanjang hubungan mereka terjalin.

Rozita Che Wan & Zain Saidin telah sah bergelar suami isteri dengan sekali lafaz dan pasangan ini dinikahkan oleh Ketua Pendaftar Nikah Negeri Selangor, Ustaz Alwi Parman. Rozita diwalikan oleh adiknya Roshidi Che Wan.

Rozita Che Wan menerima sebanyak sembilan peti hantaran termasuklah cek wang hantaran RM23,200, mas kahwin RM9,300 serta cincin nikah bernilai RM93,000. (rtky/fr)


Filem Terhebat Sepanjang Tahun 2013 Dalam Tujuh Minit

Jika tahun lalu, penyunting berbakat besar Genevieve Ip memukau kita semua dengan kompilasi Filmography 2012 yang mengumpulkan aksi menarik dari lebih 300 buah filem, tahun ini beliau pastinya kembali lebih hebat dengan Filmography 2013.

Kompilasi Filmography 2013 dibahagikan kepada empat bahagian: Words, Origins, Evil, Death & Love, dan Time dengan setiap satu dipersembahkan melalui keratan aksi dan babak berkaitan dari filem yang diterbitkan sepanjang tahun 2013.

Genevieve Ip juga berkata melalui Tumblr beliau yang edisi tahun 2013 ini mungkin merupakan kompilasi yang terakhir. Enjoice! (rtky/m)


Di Sekitar Pernikahan Jovian Mandagie & Nina Di Istana Negara Lama

Ketika ini bertempat di Istana Negara Lama, sedang berlangsung majlis pernikahan di antara pereka fesyen terkenal Jovian Mandagie & pilihan hatinya, Nina Ismail Sabri. Berikut merupakan gambar yang di’kongsikan jurugambar rasmi mereka sepanjang majlis.

Pasangan ini telah dinikahkan sendiri oleh bapa Nina iaitu Datuk Seri Ismail Sabri dan disaksikan oleh Penolong Pendaftar Nikah Istana Negara, Ustaz Nik Riduan.

Dengan hanya sekali lafaz, Jovian Mandagie sah bergelar suami kepada Nina.

Jovian juga menghadiahkah Nina dengan seutas gelang emas sebagai mas kahwin pernikahan.

Tahniah kepada Jovian Mandagie dan Nina Ismail Sabri yang telah pun selamat bergelar suami isteri. Semoga kekal sehingga ke akhir hayat.


Faralyna Idris Semakin Kurus Kerana Ambil Ubat Terlarang?

Anak kedua dari tiga adik-beradik yang juga pelakon yang semakin menempa nama di dalam industri, Faralyana Idris menafikan yang dia mengambil ubatan terlarang selain ada khabar angin mengatakan dia mempunyai penyakit anorexia.

Ditanya sendiri ketika ditemui di majlis perasmian drama terbaru Dan Calonnya Adalah… kelmarin, dia memberitahu bahawa badannya memang begitu dan dia sendiri pernah cuba untuk naikkan berat badan dengan mengambil jumlah kuantiti makanan yang lebih banyak dari biasa.

“Saya tidak nafikan badan saya memang kurus dan ada antara rakan lain yang menegur berat badan saya sehinggakan ada satu ketika saya mengambil protein untuk menambah berat badan,” jelas Faralyna tentang susuk tubuhnya yang semakin kurus.

Pelakon ini turut menjawab yang dia tidak menyangkal bahawa dia kini sedang mengenali hati budi seseorang namun begitu menolak untuk memperkenalkan kekasihnya itu kepada peminat.

“Sebelum ini kisah percintaan saya tidak kesampaian setelah 5 tahun bercinta, kali ini tidak mahu bercerita tentang kisah peribadi tetapi kerjaya adalah fokus utama saya sekarang,” ujarnya dalam nada berseloroh.

Untuk drama terbaru lakonan Faralyana, Kim Jing Sung, Ikhwan Hot FM, Anas Ridzuan bakal menyaksikan Maria Tunku Sabri pertama kali muncul di kaca televisyen yang memegang watak sebagai Puan Kamariah ibu kepada Katrina (Faralyna).

Saksikan drama Dan Calonnya Adalah… lakonan Faralyna Idris ini menerusi portal video Tonton secara percuma mulai 12 Disember 2013 hingga 20 Januari 2014. (rtky/nad)


Di Sekitar Majlis Berinai Rozita Che Wan & Zain Saidin Di Shah Alam

Kerana pasangan ini mengehadkan penglibatan media seperti kami dalam perjalanan hari hari bahagia mereka, gambar awal yang boleh anda tatap mungkin tidak memuaskan hati namun raut wajah bahagia Rozita Che Wan & Zain Saidin masih boleh di’lihat.

Malam ini telah berlangsungnya majlis berinai buat pasangan Zain Saidin & Rozita Che Wan yang mengambil tempat di Ndah Mahligai, Shah Alam bermula sekitar 8.00 malam tadi. Itu sahaja maklumat yang kami ada setakat ini.

UPDATE-1: Rozita Che Wan tampil menawan apabila menggayakan barangan kemas tajaan Habib Jewels bernilai RM11 juta sempena malam berinai yang berlangsung di Dewan N’Dah Shah Alam di sini, malam Selasa. (via mStar Online)

Kami kongsikan beberapa keping gambar di bawah di media sosial dan rata rata peminat keliru dengan persalinan yang dikenakan Zain Saidin & Rozita Che Wan kerana begitu gah seolah olah mereka sudah bernikah dan ketika ini sedang bersanding.

Sesuai rasanya persalinan mereka dengan status majlis perkahwinan bernilai RM13 juta bukan?

Kredit Gambar: Media Hiburan, Aznil Hj. Nawawi, Rizman Ruzaini, Azza Elite & mStar Online


Fakta Hiburan Yang Perlu Anda Tahu Sebelum Masuk Pejabat Hari Ini (N.467)

VIDEO HARI INI: Seluruh Selangor hari ini bercuti, kami cemburu — dan, ini lagu untuk mereka yang tidak boleh lekang dengan telefon pintar. Tiada kaitan, ya kami tahu.

Bintang siri televisyen popular Glee, Lea Michele melancarkan single terbaru beliau berjudul Cannonball dan akan membawakan lagu baru ini buat pertama kali di The Ellen DeGeneres Show esok. Dengarkan terlebih dahulu. – Just Jared

Selebriti penuh kontroversi, Miley Cyrus telah diangkat oleh MTV sebagai Artist Of The Year dan ini bukan sesuatu yang mengejutkan selepas persembahan beliau di 2013 MTV Video Music Awards yang menjadi bualan seluruh dunia. – Huffington Post

Tampil seksi menghiasi muka hadapan Bazaar terbaru, Miranda Kerr berkata yang beliau dan bekas suami, Orlando Bloom masih saling mengambil berat & menyayangi antara mereka berdua dan itu sesuatu yang penting untuk anak mereka, Flynn. – Too Fab

Gambar yang tersebar menunjukkan pasangan ini dalam pakaian pengantin menimbulkan satu spekulasi yang mereka sudah berkahwin namun ternyata Ashton Kutcher dan Mila Kunis hanya berpakaian sebegitu untuk menghadiri majlis perkahwinan abang Mila. – Daily Mail

Bintang komedi Amerika Syarikat, Adam Sandler menduduki tempat teratas dalam senarai Forbes untuk pelakon paling tidak berbaloi untuk dibayar dengan anggaran hanya memberikan pulangan US$3.40 untuk setiap dollar yang dibayar pengeluar filem. – Independent UK


Tawaran Hebat & Revolusi Dari Lazada 12 Disember Ini!

Seperti sudah menjadi kebiasaan untuk rakyat Malaysia untuk berbelanja setibanya hujung tahun — lebih lebih lagi dengan pelbagai tawaran hebat yang diwujudkan oleh pusat beli belah seluruh Malaysia dan kini ditambah dengan tawaran revolusi oleh Lazada Malaysia.

Genap sebulan selepas pelancaran The Online Revolution, Lazada akan menganjurkan salah satu jualan terhebat di Asia Tenggara pada 12 Disember 2013 ini dan menjangkakan ianya akan menjadi hari paling sibuk untuk pembeli online sepanjang tahun 2013.

Pada 12 Disember ini, kaki shopping akan menikmati tawaran paling eksklusif dan hampir tidak masuk akal selama 24 jam, antaranya;

Pembeli akan menikmati pelbagai tawaran lain dari barangan elektronik, pakaian, fesyen mahu pun penghantaran makanan pada hari tersebut. Terdapat diskaun ekstra sehingga 90% pada tawaran-tawaran revolusioner yang boleh dinikmati oleh pembeli-belah untuk satu hari terakhir.

Pemegang kad loyalti BCard akan menerima mata tambahan untuk setiap pembelian dan akan membolehkan mereka menebus barangan di Lazada.

Pada hari terakhir Revolusi Dalam Talian iaitu 12 Disember ini, 11 produk akan disediakan untuk dimenangi dimana pembeli dengan pembelian yang tertinggi akan memenangi produk yang mempunyai undian paling popular dari pertandingan Re-VOTE-lution!

Jika anda menjadi peminat Lazada di Facebook bermula 1 Disember hingga hari ini, mereka akan memberikan 1000 baucer khas yang boleh digunakan pada 12 Disember ini.

Jadi tunggu apa lagi, pangkah tarikh 12 Disember dalam kalendar anda & jangan lupa ke Lazada untuk menikmati tawaran yang bukan datang selalu ini. Mungkin masanya untuk anda beli gajet canggih yang sudah lama anda idamkan.


Emma Maembong Tak Pasti Apa Status Hubungan Dengan Zizan Razak

Teka teki di kalangan peminat terus menyelubungi hubungan Emma Maembong & Zizan Razak ketika pasangan ini terus nafikan yang mereka menjalinkan hubungan cinta.

Dalam kenyataan terbaru kepada Harian Metro, Emma Maembong berkata beliau tidak mahu melabelkan hubungan bersama Zizan Razak sebagai pasangan kekasih kerana belum pasti pelawak itu merupakan jodoh yang tertulis untuk dirinya.

BACA: Peminat Kumpul Bukti, Emma Maembong Dan Zizan Razak Kini Sah Bercinta?

“Saya tak nak cakap dia kekasih saya & begitulah sebaliknya. Sebenarnya saya sendiri tak tahu adakah kekasih atau kami cuma kawan rapat — untuk cakap kami bercinta mungkin belum tiba masa yang sesuai”

“Lainlah kalau betul tertulis jodoh, sudah tentu kami akan berkongsi dengan semua. Selagi belum ada apa-apa, rasanya tak perlu cakap banyak mengenai hubungan ini,” jelas Emma Maembong.

Pelakon ini turut berkata yang gambar mereka bertukar minyak wangi di Instagram tidak perlu dijadikan satu isu kerana ianya perkara biasa jika seseorang menjadi kawan rapat seperti beliau & Zizan Razak ketika ini — dan ianya tidak lebih dari sekadar tanda ingatan. (rtky/m)


Datuk Siti Nurhaliza Turun Beri Bantuan Mangsa Banjir Di Pahang

Melalui akaun Instagram semalam, Datuk Siti Nurhaliza telah berkongsikan beberapa keping gambar beliau ketika tampil menghulurkan bantuan di empat buah pusat pemindahan di Kuantan, Pahang & melahirkan rasa sedih melihat mangsa banjir di kawasan itu.

“Ada di antara mereka rumah berdekatan dengan sungai jadi mereka masih belum boleh dibenar pulang kerana bimbang air akan naik semula”

“Sebagai manusia sudah tentu saya sedih melihat keadaan mereka namun saya kagum dengan semangat mereka yang terus tabah mengharungi dugaan ini,” ujar Siti Nurhaliza.

Siti Nurhaliza di’temani suaminya, Datuk Seri Khalid Mohamad Jiwa telah menyumbangkan 700 pek barangan makanan dan keperluan asas seperti makanan dalam tin, beras, lampin pakai buang, tuala wanita, ubat gigi, berus gigi dan syampu kepada mangsa yang terlibat.

Beliau turut melahirkan rasa syukur yang perancangan untuk membantu mangsa banjir di sana terlaksana & berharap sumbangan kecil itu dapat meringankan beban mereka pada waktu sukar sebegini selain menyeru semua pihak untuk terus menghulurkan bantuan. (rtky/m)


Cristina Suzanne Putus Tunang?

Baru sahaja rasanya gambar mesra Cristina Suzanne bersama lelaki yang didakwa tunang beliau tersebar di internet, ada pula satu cerita timbul mengatakan pemenang Pelakon Filem Wanita Terbaik (ASK 2013) ini sudah kembali solo — putus tunang senang cerita.

Wartawan Melodi, Zuan Azmi mengajukan soalan berkenaan khabar angin itu kepada Cristina Suzanne di Anugerah Skrin 2013 yang lalu dan pelakon ini tidak menafikan perkara itu tetapi tidak pula mengiyakan sebaliknya mahu terus bercakap tentang kemenangannya.

“Itu Cris tak boleh cakap apa apa — kita menang (anugerah) ni, kita cerita tentang kerja — kalau ada jodoh kahwin — itu tak boleh cakap, rahsia,” ujar Cristian Suzanne yang seakan berdolak dalik apabila diajukan soalan berkali kali.

Tonton video penuh di’atas yang kami kerat dari episod penuh Melodi di Tonton.com.my untuk melihat reaksi Cristina Suzanne apabila digasak dengan soal putus tunang ini. (rtky/m)


Gambar: Pra Perkahwinan Nina & Jovian Mandagie Di Eropah

Selain Rozita Che Wan & Zain Saidin yang akan bernikah dan menjadi perhatian ramai Rabu ini, pereka fesyen terkenal Jovian Mandagie juga akan menempuh hari bahagia beliau bersama Nina Ismail Sabri di Muzium Diraja Istana Negara Lama, KL.

BACA: Jovian Mandagie & Nina Nikah 11 Disember Ini Di Istana Negara Lama

Pastinya gambar pra perkahwinan sesuatu yang perlu buat pasangan moden demi abadikan saat saat akhir sebelum menempuh alam perkahwinan dan pasangan Jovian Mandagie & Nina tidak terkecuali. Lebih istimewa, gambar pra perkahwinan mereka diambil di bumi Eropah.

Diabadikan oleh pasukan jurugambar dari Pretty Peektures, kami secara peribadi suka akan gambar yang diambil lebih lebih lagi dengan latar belakang Eropah yang mempunyai ciri romantis tersendiri. Lagi gambar untuk tatapan anda selepas ini, enjoice!


Fakta Hiburan Yang Perlu Anda Tahu Sebelum Masuk Pejabat Hari Ini (N.466)

VIDEO HARI INI: Kumpulan U2 memberikan penghargaan kepada hidup penuh inspirasi pemimpin Afrika Selatan, Nelson Mandela dalam lagu mereka Ordinary Love untuk filem biografi Mandela: Long Walk To Freedom.

Tampak jelita sebagai wajah muka hadapan InStyle terbaru, Britney Spears berkata yang beliau memang mahukan anak lagi tetapi kali ini biarlah seorang perempuan kerana merasakan beliau tidak akan sunyi lagi dengan seorang anak perempuan. – Just Jared

Adik kepada Paris Hilton, Barron Hilton merancang untuk memfailkan saman terhadap Lindsay Lohan kerana di’dakwa dengan sengaja meminta seorang polis untuk menumbuk dan cederakan dirinya namun polis itu berkata Lindsay Lohan tidak bersalah. – TMZ

Bintang Korea yang popular dengan lagu Gangnam Style dan Gentleman, PSY dikhabarkan telah hampir pasti akan kembali dengan album dan lagu baru namun masih belum mempunyai tarikh yang pasti kerana masih memberikan sentuhan terakhir terhadap karyanya. – Soompi

Dalam temubual terbaru bersama majalah Playboy, Ben Affleck mengecam tindakan paparazzi yang mengekori pergerakan anaknya untuk merakamkan gambar demi keuntungan dan anggap perbuatan mereka sebagai satu perkara keji dan tidak bermoral. – Huff. Post

Selebriti yang juga bergelar chef, Jaafar Onn berkata beliau kini dalam perancangan membuka sebuah restoran masakan Malaysia di kota London dan sekurang kurangnya akan terbang ke sana tahun hadapan untuk mencari lokasi yang sesuai. – Utusan Malaysia


Terbang Lebih Bergaya Bersama AirAsia Dengan Hi-Flyer

Jika anda seorang yang suka terbang ke dalam atau luar negara dan mahukan sesuatu yang ekstra, kenapa tidak cuba tambang baru AirAsia yang diberi nama Hi-Flyer. Selari dengan nama, Hi-Flyer memberikan pelbagai kelebihan buat para penumpang.

Sasaran utama Hi-Flyer ini adalah untuk memberi penumpang lebih keselesaan, fleksibel & juga kemudahan lain seperti dibawah;

• Percuma daftar masuk 20kg untuk bagasi anda. Lebih banyak barang untuk dibawa.
• Boleh memilih tempat duduk anda secara percuma untuk tempat duduk Standar & Hot Seats.
• Kemasukan awal ke dalam pesawat.
• Sehingga dua kali (2x) pertukaran penerbangan — untuk penerbangan kurang 2 jam dari masa berlepas tanpa sebarang bayaran pertukaran. Hanya bayar perbezaan harga tiket.
• Terima 2x mata BIG Points apabila terbang sebagai Hi-Flyer.

Hi-Flyer kini boleh didapati untuk semua penerbangan AirAsia Malaysia (kod penerbangan AK), Thai AirAsia (FD), AirAsia Indonesia (QZ), AirAsia Zest (Z2 & PQ) and AirAsia X (D7).

Untuk maklumat lanjut dan perkembangan terkini tentang produk dan servis AirAsia, ikuti mereka di media sosial via Twitter (twitter.com/AirAsia) dan Facebook (facebook.com/AirAsia).


Sammy Simorangkir Putus Cinta Kerana Perbezaan Agama

Percintaan pasangan ini pernah mendapat perhatian daripada peminat kedua dua buah negara kerana terjalin dengan pantas namun semua itu hanya tinggal kenangan kini apabila Sammy Simorangkir sendiri akui sudah putus cinta dengan personaliti TV3, Nadia Annuar.

Menurut penyanyi Indonesia ini, hubungan mereka berakhir kerana sudah tidak sefahaman selain mempunyai perbezaan agama antara mereka berdua.

“Kami kini hanya kawan biasa sahaja & tidak lagi mempunyai hubungan cinta kerana perbezaan agama,” ujar Sammy Simorangkir kepada media baru baru ini.

Beliau juga memberitahu yang kini mahu fokus kepada karier dan jika satu hari nanti ditakdirkan bercinta, Sammy mahu mencari wanita yang seagama dengannya supaya hubungan lebih mudah namun tidak meletakkan sebarang harapan. (rtky/m)


Tasha Shilla Nafi Bercumbu Di Khalayak Ramai, Tidak Masuk Akal

Belum mengaku bercinta tetapi sudah timbul gossip mengatakan pasangan ini tidak segan silu bercumbu di khalayak ramai. Tasha Shilla & teman tapi mesranya buat masa ini, Hans dikatakan melakukan perilaku kurang manis itu di sebuah kafe hotel terkemuka di Kuala Lumpur.

Bercakap kepada wartawan Utusan Malaysia, Tasha Shilla menafikan sekeras kerasnya yang beliau melakukan perkara tidak elok itu kerana ia tidak masuk akal untuk melakukannya di khalayak ramai lebih lebih lagi ketika menghadiri majlis rasmi.

“Astaghfirullah! Mengucap panjang saya. Memang saya berada di hotel berkenaan pada minggu lalu. Tetapi saya bersama dengan rakan artis lain seperti Sharifah Shakinah. Saya datang sebab dijemput untuk menghadiri majlis yang dianjurkan oleh sebuah radio baharu”

“Cuba fikir secara logik. Mana mungkin saya akan melakukan perkara itu di depan orang. Saya ada bersama dengan kawan-kawan yang lain. Perkara ini adalah tidak benar & akan memalukan diri saya dan keluarga,” jelas Tasha Shilla.

Dalam temubual yang sama, Tasha Shilla sekali lagi menegaskan yang hubungan beliau bersama jejaka bernama Hans itu hanya sekadar kawan. (rtky/m)


Fakta Hiburan Yang Perlu Anda Tahu Sebelum Masuk Pejabat Hari Ini (N.465)

VIDEO HARI INI: Walaupun kita di Malaysia ini melihat berbasikal lebih kepada aktiviti sukan berbanding satu pengangkutan, idea bernas daripada MIT yang diberi nama Copenhagen Wheel ini nampak menarik. Senang sikit berkayuh dalam panas.

Jay-Z menerima sembilan pencalonan dalam 56th Grammy Awards, diikuti oleh Macklemore & Ryan Lewis dengan tujuh pencalonan manakala pendatang baru Lorde berjaya menerima empat pencalonan yang mana ianya satu kejutan buat semua. – CNN

Penyanyi kumpulan OneRepublic, Ryan Tedder baru baru ini dilaporkan telah membeli sebuah rumah berdekatan dengan pantai di Los Angeles pada harga US$2.85 juta yang mempunyai keluasan lebih 3,500 kaki persegi. – TMZ

Penyanyi rap dan komposer Joe Flizzow membuktikan yang beliau boleh menyanyi rap dalam bahasa Melayu apabila muncul dengan album terbaru yang menggunakan bahasa Melayu sepenuhnya berjudul Havoc menampilkan 14 buah lagu. – mStar Online

Walaupun dunia masih meratapi pemergian Paul Walker, pengarah filem Fast & Furious 7 James Wan berkata yang filem itu akan dikeluarkan juga satu hari nanti walaupun sekarang ini sedang ditangguhkan proses perfileman. – Huff. Post

Sebelum ini Harry Styles ada menafikan yang beliau sedang berpacaran dengan Kendall Jenner namun pasangan itu baru baru ini dilihat keluar bersama dari sebuah hotel di kota New York dan menguatkan lagi andaian yang mereka memang lebih dari sekadar kawan. – US Magazine


Fakta Hiburan Yang Perlu Anda Tahu Sebelum Masuk Pejabat Hari Ini (N.464)

VIDEO HARI INI: Ini merupakan trailer kedua untuk filem mengisahkan cinta manusia dengan robot (artificial intelligence) arahan Spike Jonze berjudul Her & akan ke pawagam sekitar Januari 2014 nanti. Di Malaysia belum tahu lagi, heh.

Masih berkaitan filem akan datang, ini trailer pertama untuk filem The Amazing Spider-Man 2 lakonan Andrew Garfield dan Emma Stone menampilkan watak antagonis, Electro & kembalinya rakan baik Peter Parker iaitu Harry Osborn. – Sony Pictures

Selebriti remaja bermasalah, Amanda Bynes telah menamatkan masanya di pusat pemulihan dan kini tinggal bersama ibu bapanya di Los Angeles & beliau juga bercadang untuk melanjutkan pelajaran di kolej dalam bidang rekaan fesyen. – Just Jared

Sebuah syarikat produksi milik aktor terkenal Hong Kong, Andy Lau berminat untuk menghasilkan filem Papadom yang telah menemui penonton pada 2009 dalam versi bahasa Cina dan pengarah asal Afdlin Shauki kini hanya menunggu lampu hijau untuk projek itu. – mStar Online

Supermodel Cindy Crawford berkata beliau tidak kisah untuk beraksi bogel dalam usia beliau ketika ini namun tidak akan sesekali melakukannya untuk majalah sensasi Playboy kerana risaukan persepsi anak lelakinya yang berusia 14 tahun. – People

Selena Gomez khabarnya cemburu dengan model video muzik Justin Bieber untuk lagu All That Matters, Cailin Russo selepas model itu mengirimkan sekeping gambar dirinya mencium pipi bintang remaja pujaan ramai itu. Masih ada hati ‘kah? – US Magazine


Aidil Zafuan: Rita Tuntut Nafkah RM5,392 Sebulan Tidak Munasabah

Menggunakan alasan hanya menerima gaji sebanyak RM10,000 sebulan sebagai pemain bola sepak, Aidil Zafuan mendakwa yang tuntutan nafkah dua orang anak bersama yang di’tuntut Rita Rudaini sebagai tidak munasabah & berlebihan.

Aidil Zafuan yang mengikat kontrak dengan pasukan Johor Darul Takzim (JDT) berkata jumlah diminta Rita Rudaini melampaui perbelanjaan asas sebenar kedua dua anaknya — Airit Rayyan Rizqin & Airit Qaqa Arjuna.

Beliau juga menolak wujudnya kos susu dan lampin pakai buang kerana anak anaknya sudah makan makanan pejal dan sudah pandai ke tandas sendiri terutama anak pertama.

“Saya percaya kos perubatan tinggi kerana Rita memilih Hospital Prince Court sedang masih banyak pilihan hospital lain yang lebih murah,” kata Aidil Zafuan.

Selebriti sukan ini turut menambah yang walaupun beliau mempunyai tanggungan ibu bapa, hutang peribadi dan keperluan sendiri namun beliau tidak pernah abaikan nafkah anak dengan memperuntukan RM2,000 hingga RM3,000 sebulan.

Namun menurut Aidil Zafuan, sebelum ini tidak pula Rita Rudaini mengadu atau memberi respons mengatakan wang yang di’berikan tidak mencukupi. (rtky/m)


Mashup Tahunan DJ Earworm Untuk 25 Lagu Popular Sepanjang 2013

Sejak tahun 2007, DJ Earworm telah mengadun 25 lagu paling popular secara tahunan dalam sebuah video dan edisi United State of Pop untuk tahun 2013 kini sudah keluar — dan mengambil tajuk Living The Fantasy.

Edisi tahun 2013 ini yang dilancarkan semalam tampak lebih perlahan temponya berbanding edisi tahun lalu terima kasih kepada lagu lagu seperti Royals oleh Lorde, Wrecking Ball (Miley Cyrus) & Mirrors (Justin Timberlake).

DJ Earworm atau nama sebenarnya Jordan Roseman memberitahu kepada Billboard yang pada awalnya beliau ingin mengambil tema balada untuk tahun 2013 ini namun akhirnya mengambil instrumen dari lagu Don’t You Worry Child (Swedish House Mafia) sebagai asas dan latar.

Boleh anda dengar semua 25 lagu tersenarai di bawah dalam mashup kali ini?

Avicii feat. Aloe Blacc – Wake Me Up
Bruno Mars – When I Was Your Man
Capital Cities – Safe & Sound
Daft Punk feat. Pharrell Williams – Get Lucky
Eminem feat. Rihanna – The Monster
Florida Georgia Line feat. Nelly – Cruise
Imagine Dragons – Radioactive
Imagine Dragons – Demons
Jay-Z feat. Justin Timberlake – Holy Grail
Justin Timberlake – Mirrors
Justin Timberlake feat. Jay-Z – Suit & Tie
Katy Perry – Roar
Lady Gaga – Applause
Lorde – Royals
Macklemore & Ryan Lewis feat. Ray Dalton – Can’t Hold Us
Macklemore & Ryan Lewis feat. Wanz – Thrift Shop
Miley Cyrus – Wrecking Ball
Miley Cyrus – We Can’t Stop
OneRepublic – Counting Stars
P!nk feat. Nate Ruess – Just Give Me A Reason
Rihanna – Stay
Robin Thicke feat. Pharrell & T.I. – Blurred Lines
Swedish House Mafia feat. John Martin – Don’t You Worry Child
Taylor Swift – I Knew You Were Trouble
Will.I.Am feat. Britney Spears – Scream And Shout


Shila Amzah Akui Tidak Pernah Cintakan Johan As’ari

Melalui akhbar Harian Metro semalam, Shila Amzah tampil menulis penjelasan secara penuh dari dirinya sendiri tentang isu yang melanda dirinya dan Johan As’ari dengan menyatakan yang beliau tidak pernah menyintai pelakon itu.

“Seperti yang semua sedia maklum, memang Shila dan Johan ‘bersahabat’ & persahabatan kami diketahui keluarga kedua dua belah pihak. Shila langsung tidak pernah ada perasaan cinta pada Johan. Definisi antara sahabat dan cinta adalah dua perkara yang sangat berbeza”

BACA: Shila Amzah Lancarkan Video Muzik Masih Aku Cinta, Tampilkan Johan As’ari

Shila Amzah turut menjawab persoalan dari ramai peminat tentang ke mana hilangnya gambar Johan As’ari di akaun Instagram beliau jika selama ini mereka hanya sekadar berkawan dan tiada sebarang perasaan istimewa.

“Shila terus membuat keputusan drastik untuk memadam gambar-gambarnya (Johan As’ari) daripada laman Instagram Shila kerana beranggapan tidak manis untuk Shila letakkan gambar peribadi bersama seseorang yang bakal menjadi suami orang”

“Shila tidak marah atau menyimpan apa-apa perasaan padanya sehingga Shila terbaca satu kenyataan di akhbar bahawa dia membuat loudspeaker ketika bercakap dengan ibu Shila untuk membuktikan sesuatu pada orang lain. Pada Shila, itu tindakan yang tidak wajar”

Dalam tulisan yang sama, beliau meminta semua media mahu pun para peminat supaya tidak lagi mengaitkan dirinya dengan Johan As’ari mahu pun Lana Nordin kerana mahu semua pihak lebih fokus kepada perkembangan kerjayanya. (rtky/m)


Maya Karin Promosi Lagu Bintang Syurga Di Radio Switzerland

Baru baru ini, Maya Karin telah diundang sebagai tetamu istimewa untuk sebuah program radio di Switzerland dan pelakon juga penyanyi ini sempat melontarkan suara beliau membawakan lagu Bintang Syurga untuk para pendengar di sana.

“Program yang disiarkan di Radio Television Suisse itu dikendalikan penyanyi terkenal di sana, Bastian Barker — selain ditemubual, Maya juga berpadu suara dengan Barker untuk beberapa lagu termasuk Bintang Syurga,” ujar Pegawai Promosi & Pemasaran Warner Music Malaysia.

“Selain itu, Maya Karin turut mengadakan mini persembahan di Radio Television Suisse yang disaksikan oleh kira-kira 200 penonton,” tambahnya lagi.

Dalam kenyataan yang sama hari ini, Maya Karin khabarnya telah mendapat sambutan yang baik daripada penonton di Switzerland dan mereka menyukai akan alunan suara Maya Karin yang gemersik itu. Mana tahu rezeki boleh bina karier di’sana ‘kan? (rtky/m)


Fakta Hiburan Yang Perlu Anda Tahu Sebelum Masuk Pejabat Hari Ini (N.463)

VIDEO HARI INI: Ya, ini video muzik rasmi untuk lagu parodi Havoc berjudul Atuk. Lagi laju keluar dari video muzik rasmi Havoc sendiri. Sekurang kurangnya, ada Joe Flizzow & Altimet. Layan!

Sepupu kepada penyanyi Frank Ocean telah failkan saman bernilai US$3 juta terhadap Chris Brown atas alasan tekanan emosi, kesakitan & kesusahan yang dialami selepas satu pergaduhan melibatkan mereka berdua di luar sebuah studio rakaman Januari lalu. – TMZ

Penyanyi dan pengacara, Aril AF7 atau nama sebenarnya Khairil Azam Pilus mengesahkan bakal bernikah dengan seorang pramugari, Puteri Erma Edlinda pada 20 Disember ini. – Murai

Ahli kumpulan One Direction, Harry Styles nampaknya kini sedang hangat dilamun cinta selepas dilaporkan keluar bersama dengan supermodel Daisy Lowe yang merupakan anak tiri kepada Gwen Stefani. Selera model pula, heh. – Hollywood Life

Pasangan suami isteri Lee Hyori & Lee Sang Soon telah muncul di kaca televisyen bersama buat pertama kali sejak berkahwin di Jeju Island untuk program dokumentari Our Only Earth – Instant Wedding & akan bercerita tentang majlis perkahwinan mereka. – Soompi

Seorang professional dalam dunia permotoran yang ada menghadiri acara amal Paul Walker mendedahkan yang kereta Porsche Carrera GT di’naiki pelakon itu mempunyai masalah sebelum dipandu keluar untuk diuji bersama Roger Rodas. – THR


Sharifah Sakinah Kini Bercinta Dengan Jurulatih Peribadi?

Pelakon & pelawak Sharifah Sakinah yang telah ditemui bersempena dengan tayangan perdana filem Ular di Cathay Cineplex, Damansara kelihatan ditemani oleh seseorang jejaka mat saleh yang kelihatan segak sekali.

Sakinah memberitahu bahawa lelaki itu bukan kekasih atau pun cinta hati baru tetapi merupakan jurulatih peribadinya di gimnasium dan katanya lagi disebabkan lelaki itulah dia kini telah hilang berat badan sebanyak 12 kg dalam masa 6 bulan.

“Lelaki itu merupakan jurulatih peribadi saya di pusat gimnasium dan sebab dialah saya telah kehilangan berat badan sebanyak 12 kg dalam masa 6 bulan. Lelaki mat saleh itu juga sebelum ini merupakan jurulatih kak Lin (Sharifah Haslinda)”

“Dia menjaga makanan saya, semualah dan dia menemani saya di sini kerana dia ingin melihat industri hiburan tanah air, dan dia juga menyatakan hasratnya ingin menjadi seorang pelakon”

Sakinah memberitahu bahawa dia kini masih solo dan tidak mempunyai mana-mana kekasih lagi dan lebih suka untuk bekerja dahulu kerana usianya juga masih muda dan banyak benda yang perlu dipelajari sebelum ke alam perkahwinan.

“Saya masih single belum ada kekasih. Lagipun saya masih muda banyak benda yang perlu saya belajar sebelum berkahwin dan banyak lagi cabaran yang perlu saya hadapi sebelum ke alam perkahwinan,” katanya.

Bagi peminat Sharifah Sakinah, yang ingin melihat bagaimana ‘Ular’ membelitnya anda bolehlah melihat lakonannya menerusi filem itu yang bakal ditayangkan pada 5 Disember ini diseluruh pawagam tanah air. (rtky/hfz)


Fizo Omar Dan Mawar Berbulan Madu Ke Dubai, Bakal Ke Eropah

Selepas selamat bergelar suami isteri pada 10 November yang lalu, pasangan Fizo Omar dan Mawar ada memaklumkan kepada media yang mereka akan terbang ke Eropah untuk percutian bulan madu mereka dan nampaknya ketika ini mereka sedang berada di sana.

BACA: Fizo Omar & Mawar Sah Bergelar Suami Isteri Dengan Sekali Lafaz

Fizo Omar melalui akaun Instagram beliau ada berkongsikan beberapa keping gambar sekitar destinasi pertama mereka di Dubai, UAE untuk tatapan para peminat sebelum pasangan ini terbang ke kota London untuk percutian Eropah mereka.

Bercakap tentang gambar di Instagram, Fizo Omar baru baru ini menegur sebilangan individu yang datang dan menulis komen negatif terhadap gambar yang dikirimkan melalui laman sosial itu — walaupun ianya hanya gambar dikalangan keluarga.

“Saya sebenarnya boleh terima teguran dari anda semua sebab saya pun manusia biasa yang tak pernah lari dari kesilapan tapi, kalau nak menegur bukan memalukan sesiapa di laman sosial yang boleh dilihat berjuta orang,” luah Fizo Omar.

Pedulikan sahaja mereka, lebih ramai lagi yang gembira melihat kehidupan Fizo Omar lebih lebih apabila sudah bahagia berumahtangga ketika ini. (rtky/eka)


Serius Epik: Erma Fatima Bayar Rabecca RM11,200 Dengan Syiling 5 Sen

Rabecca Nur Al-Islam tampil meluahkan perasaan tidak puas hati dengan tindakan Erma Fatima yang menghantar wang tuntutan saman berjumlah RM11,200 dalam bentuk syiling 5 sen & turut menyertakan senaskah kitab al-Quran bersamanya.

“Apa maksudnya itu apabila dia (Erma) membayar wang saman dengan cara begitu? Adakah dia masih tidak berpuas hati dengan kekalahannya di mahkamah? Kenapa dia perlu menghantar kitab al-Quran kepada saya seolah-olah ingin sindir saya?,” ujarnya kepada mStar Online.

Pelakon ini berkata jika tindakan Erma Fatima itu sengaja ingin cetuskan kemarahan beliau, ianya tidak akan terjadi & juga memaklumkan akan memulangkan wang tersebut kepada Erma dan meminta penerbit dan pengarah itu membayar wang tuntutannya dengan cara berhemah.

Bukan susah, hantar sahaja ke bank yang mahu menerima syiling 5 sen sebagai deposit tunai. Selesai cerita dan tiada lagi drama. Buat Erma Fatima …


Fizz Fairuz: Saya Tidak Tahu Status Almy Nadia Untuk Siapa

Ditemui di majlis pembukaan kedai pertama Lord’s Tailor di Pavilion KL petang tadi, Fizz Fairuz memberitahu dia tidak tahu akan status yang berbaur marah ditulis oleh kekasihnya, Almy Nadia di aplikasi permesejan WeChat.

“Hubungan saya dengan Almy seperti biasa. Kami baik dan masih berhubung seperti biasa cuma status kemarahan yang dipersoalkan sebelum ini saya sendiri pun tak tahu kenapa dan untuk siapa,” jelas Fizz Fairuz yang diminta mengulas isu tersebut.

“Perancangan untuk berkahwin saya adalah pada tahun hadapan jika tiada aral melintang tetapi masih belum mempunyai rancangan tarikh yang mana kerana kami mahu dahulukan majlis perkahwinan adik saya,” tambahnya lagi.

Tambah Fizz lagi dia yang sebelum ini dikatakan telah tersingkir dari Liga Lawak Superstar di TV3 menegaskan bahawa dia masih muncul dan hubungan bersama rakan sekumpulan Apa Kasih Toq, Kamal Adli sudah kembali seperti biasa selepas timbul salah faham antara mereka selepas dikatakan tidak dapat memberi komitmen. (rtky/nad)


Shila Amzah Lancarkan Video Muzik 'Masih Aku Cinta'

Lagu ini khabarnya di’cipta oleh Shila Amzah selepas beliau kecewa kerana putus cinta dengan Sharnaaz Ahmad sekitar Februari 2013 yang lalu. Lagu berjudul Masih Aku Cinta ini mendapat reaksi positif para peminat yang memahami perasaan penyanyi ini.

Kisah lama. Tapi masih dikenang ramai sehingga hari ini. Termasuklah dalam kemelut hubungan teman tapi mesra beliau dan Johan As’ari ketika ini.

Hari ini secara rasmi buat pertama kali sejak bekerjasama dengan Warner Music Malaysia, Shila Amzah melancarkan video muzik rasmi untuk lagu Masih Aku Cinta ini yang turut menampilkan lakonan Johan As’ari sebagai pasangan kekasih beliau.

Kalau diperhati jalan cerita video muzik ini, ada persamaan dengan kisah cinta Shila Amzah tetapi ianya di’refleksikan menerusi watak yang di’bawa Johan As’ari. Enjoice! (rtky/m)


Fakta Hiburan Yang Perlu Anda Tahu Sebelum Masuk Pejabat Hari Ini (N.462)

VIDEO HARI INI: November sudah tamat dan koleksi video pendek Vine terbaik sepanjang bulan kini sudah ada. Cara terbaik untuk buang masa anda hari ini, six seconds at a time.

Menurut senarai baru yang di’keluarkan Forbes, Sofia Vergara telah menduduki senarai teratas pelakon televisyen paling lumayan menerima bayaran sepanjang tahun lalu dengan menerima US$30 juta, mengalahkan semua pelakon sama ada lelaki atau wanita. – Forbes

Penyanyi Amy Search menyangkal dakwaan dan khabar angin mengatakan yang Yazid (Search) telah meninggal dunia selain memaklumkan rakannya itu sudah sedar selepas di’masukkan ke hospital awal pagi kelmarin. – Sinar Harian

Penyanyi yang kini mula fokus kepada kerjaya lakonan, Rita Ora disahkan bakal membintangi filem adaptasi novel popular 50 Shades of Grey membawakan watak adik angkat kepada Christian Grey yang merupakan watak utama. – Huffington Post

Dalam cubaan melakonkan semula Pepero Game bersama Song Ji Hyo yang popular, Gary (Running Man) telah membuat kejutan dengan mencium bibir peminat yang menjadi pilihan beliau untuk naik ke atas pentas ketika showcase pertama LeeSsang di Singapura. – Soompi

Belum reda kejutan yang mengatakan beliau bercerai dengan Orlando Bloom, laporan terbaru ada menyebut yang Miranda Kerr kini sedang berpacaran dengan seorang billionaire kasino dari Australia, James Packer. Pantas! – Fox News


Tasha Shilla Akui Sedang Rapat Dengan Hans, Tunggu Pinangan

Minggu lalu, gambar Tasha Shilla bersama seorang jejaka bernama Hans yang bergelar peninju muay thai tersebar di internet dan menimbulkan tanda tanya apakah status hubungan mereka ketika ini — adakah ada cinta yang berputik.

Bercakap kepada Kosmo! hari ini, Tasha Shilla mengakui yang beliau kini sedang berkawan rapat dengan jejaka yang di’maksudkan selepas berkenalan menerusi kawan kawan sekitar tiga bulan yang lalu dalam sebuah majlis.

“Boleh dikatakan kami masih lagi dalam peringkat berkawan dan dalam proses saling mengenali antara satu sama lain tetapi saya ingin tegaskan yang kami tidaklah bercinta seperti yang digembar-gemburkan,” ujar Tasha Shilla.

“Sekarang ni belum masa lagi untuk bercinta, kalau betul nak cinta tunggu lah dua lelaki ni masuk meminang dulu. Lepas tu baru lah saya beritahu orang yang saya sedang bercinta (gelak),” katanya yang mendambakan seorang lelaki yang romantik dan penyayang. (rtky/m)


Zahnita Wilson Fail Cerai, Tidak Mampu Selamat Rumahtangga

Model terkenal Zahnita Dorothy Hussein Wilson mengakui yang beliau sudah memfailkan tuntutan tuntutan fasakh untuk bercerai dengan suaminya, Abdul Zackery Ghouse Abdul Ghafoor pada 18 November lalu selepas lapan tahun berkahwin.

“Sudah banyak kali saya cuba memperbaiki hubungan yang makin retak tapi tidak berjaya. Kami cuba berbincang dan pernah membawa kes ini untuk mendapatkan khidmat kaunselor perkahwinan, namun ianya tetap gagal”

“Bukan senang untuk membuat keputusan ini, saya tidak menyesal dengan perkahwinan yang telah terbina selama tempoh lapan tahun ini. Bagaimana pun, saya menganggap ini mungkin kesilapan saya berkahwin terlalu muda,” ujar Zahnita kepada Kosmo! hari ini.

Kisah masalah rumahtangga Zahnita & Zackery pernah menjadi perbualan ramai peminat pada penghujung 2011 yang lalu dan model ini turut mengakui yang beliau dan suami mengambil langkah sepatutnya untuk menyelamatkan kemelut dalam rumahtangga mereka.

“Pilihan ini untuk masa depan saya dan kedua-dua anak saya, Zahrafeena dan Zasharayna untuk membina kehidupan yang lebih cerah selepas ini. Saya tidak mahu menjadi hipokrit lagi!” tambah beliau yang enggan mendedahkan punca penceraian ini selain tidak menolak bakal kembali berlakon selepas 10 tahun berhenti. (rtky/m)


Filem Pertama Angkat Cristina Suzanne Sebagai Pelakon Filem Terbaik

Mula dikenali menerusi program Pilih Kasih 2, gadis kacukan Melayu-Jerman, Cristina Suzanne Stockstill tidak menjangka filem pertamanya bersama Redza Minhat telah membuahkan hasil apabila beliau dinobatkan sebagai Pelakon Wanita Terbaik (Filem) menerusi filem KIL.

Ketika ditemui selepas Anugerah Skrin 2013 tamat, Cristina yang tidak menyangka dengan kemenangan tersebut bahawa kini dia nyata mampu berdiri sebaris dengan pelakon besar lain seperti Lisa Surihani dan juga Nora Danish serta mengalahkan dua pelakon lain Nadiah Aqilah Bajuri & Jojo Goh (29 Februari).

“Pada mulanya saya sendiri tidak yakin dengan diri apatah lagi keluarga terutamanya ibu saya yang menjadi tulang belakang saya sepanjang lebih sedekad di dalam industri hiburan. Apa yang boleh saya ucapakan kemenangan ini adalah hasil usaha saya selama ini akhirnya membuahkan hasil. Apa yang saya lakukan I’ll make sure I aim for the best,” ujarnya.

Bakal beraksi di dalam filem yang menjanjikan lebih aksi berjudul ‘CEO 7’ dan juga ‘Juwanita’ Christinna Suzanne tidak sabar untuk kembali bekerjasama dengan pengarah filem KIL.

“Saya tidak sabar untuk kembali bekerjasama dengannya untuk filem akan datang jika diberikan peluang,” ujarnya sebelum mengakhiri temubual. (rtky/nad)


Fakta Hiburan Yang Perlu Anda Tahu Sebelum Masuk Pejabat Hari Ini (N.461)

VIDEO HARI INI: Ini nampak seperti sesuatu yang mustahil tetapi Amazon kini menunjukkan impian masa hadapan mereka untuk boleh menghantar barang di’beli pengguna online dengan menggunakan drone terbang terus ke rumah.

Pelakon Shaheizy Sam mengakui namanya sedikit tenggelam sejak kebelakangan ini namun terpaksa akur dengan proses jatuh bangun kehidupan seorang selebriti dan akur anugerah juga gelaran bukan menjamin namanya akan terus di’atas. – mStar Online

Bekas ahli kumpulan Jonas Brothers, Joe Jonas mendedahkan dalam satu artikel eksklusif yang beliau bersama sama dua selebriti popular Miley Cyrus & Demi Lovato ketika pertama kali menggunakan marijuana. – Just Jared

Supermodel popular, Kate Moss telah terpilih untuk menghiasi muka hadapan majalah Playboy bersempena ulangtahun penerbitan itu yang ke 60 dan beliau bercerita tentang kehidupannya ketika ini secara eksklusif. – Mirror UK

Buat pertama kali, Selena Gomez memuat naik sekeping gambar dirinya sendiri tanpa sebarang solekan. Cantik semulajadi rupanya gadis ini. Heh. – People

Polis yang menjalankan siasatan tentang nahas yang melibatkan Paul Walker tidak menolak yang kemungkinan kereta di’naiki dan dipandu oleh orang ketiga ini sebenarnya dipandu laju kerana terlibat dengan perlumbaan spontan dengan kereta lain. – TMZ


Sharnaaz Ahmad Minta Maaf Kalau Qi Razali Rasa Cemburu

Baru saja peminat hiburan tanah air menarik nafas lega dan hilang terkejut dek berita cinta Johan As’ari dan Lana Nordin, terbaru timbul satu lagi kisah kali melibatkan pasangan sama cantik sama padan, Qi Razali, 35 dan Nelydia Senrose, 19.

Hubungan mereka berdua dikatakan tiba-tiba bermasalah gara-gara Nelydia bergambar dengan Sharnaaz. Gambar tersebut telah dimuat naik oleh Sharnaaz di Instagram miliknya.

Ternyata apa yang lebih membuatkan bekas hos Jalan Jalan Cari Makan itu bengang dan kecewa adalah kerana kapsyen yang ditulis oleh Sharnaaz yang berbunyi, “Tak payah pening pening, dah depan mata” – menunjukkan seolah-olah dia dan Nelydia ada hubungan istimewa.

Bagaimanapun Sharnaaz yang kami dapat hubungi sebentar tadi berkata, dia tidak mengetahui mengenai status Qi itu namun terkejut apabila mendengarnya.

Tambahnya lagi, kapsyen tersebut sebenarnya adalah dialog dari babak dalam drama yang kini sedang dilakonkan oleh dia bersama Nelydia yang berjudul, Bukan Kerana Aku Tak Cinta.

“Saya tak tahu apa-apa pasal status Qi. Saya terkejut. Nely tiada dengan saya sekarang. Ni pun tengah tunggu dia untuk penggambaran (drama) sekejap lagi”

“Gambar yang saya post tu adalah gambar kami kat set penggambaran & itu adalah dialog dalam drama tu. Saya tiada niat apa-apa. Saya cuma nak promosikan drama Bukan Kerana Aku Tak Cinta. Itu saja niat saya”

“Saya faham perasaan Qi. Saya tak nak besar-besarkan cerita, sebab sekarang saya asyik kena game jer. Saya macam dah tak boleh rapat dengan sesiapa dah sekarang ni. Tapi tak apa lah, ini pun isu yang terakhir.

“Kalau dia (Qi) tak suka Saya minta maaf. Kejap lagi saya jumpa Nely, kalau dia suruh saya delete gambar tu, saya delete lah”, kata Sharnaaz yang sebelum ini pernah mengumumkan dia bakal bersara daripada dunia lakonan dalam masa terdekat ini.

Sharnaaz menjelaskan sedemikian apabila diminta mengulas mengenai status Qi Razali yang ternyata cemburu gara-gara Sharnaaz bergambar bersama buah hatinya itu.

Pada pagi hari ini, Qi menerusi akaun Twitternya telah memuat naik beberapa status yang seakan meluahkan perasaan kecewa terhadap sesuatu.

Qi secara tiba tiba menulis kemaskini seperti “Celik- celik dah depan mata. Tak payah pening-pening dah. Good luck to both of you” dan “Menerima hakikatnya, Redha” sebelum dia memadam sebahagian daripada status yang telah dikongsikan.

Sebelum itu pada malam tadi, Qi juga telah berkongsi sekeping foto gelap berwarna hitam berserta caption “Because a picture and a caption can kill you sometimes” pada malam tadi dipercayai mempunyai kaitan dengan kemaskininya di Twitter pagi ini.

Qi dan Nelydia mula berkawan rapat sejak sama-sama berlakon dalam drama Friday I’m In Love sekitar tahun lalu dan hubungan tersebut mula menjadi lebih rapat sejak awal tahun ini. Beberapa bulan lalu laporan media ada menyebut, akhirnya pasangan ini mengaku yang mereka sedang ditahap serius bercinta. (rtky/fr)


Betty Banafe Selamat Melahirkan Bayi Perempuan

Pelakon dan penyanyi, Betty Banafe telah selamat melahirkan seorang bayi perempuan pada 1 Disember lalu dan kongsikan berita gembira ini bersama para peminat menerusi beberapa keping gambar yang di’kirimkan menerusi Instagram.

“Husband Bruce the happy first time daddy – we thank Allah almighty for our December 1st baby!” tulis Betty Banafe meluahkan kesyukuran atas kelahiran anak sulungnya ini.

Dalam temubual awal bulan lalu, Betty Banafe ada kongsikan yang beliau dijangka bersalin pada 22 Disember 2013 & nampaknya anak pasangan ini tiba tiga minggu lebih awal dari jangkaan. Apa pun, tahniah buat Betty Banafe & suami sekeluarga atas kehadirna orang baru ini.


Gambar: Nora Danish Sambut Hari Jadi Anak Nedim Nazri

Hubungan cinta pasangan ini bukan satu rahsia lagi buat peminat hiburan di Malaysia. Walaupun berhadapan dengan pelbagai kata kata dari mereka yang negatif, hubungan Nora Danish dan Nedim Nazri nampaknya semakin erat ketika ini.

Perkara ini ditunjukkan saban hari melalui Instagram mereka berdua & terbaru Nora Danish telah hadir meraikan ulangtahun kelahiran anak lelaki Nedim Nazri yang memasuki usia dua tahun.

Majlis sambutan hari lahir ini difahamkan mengambil lokasi di rumah keluarga Nedim Nazri dan turut di’hadiri oleh rakan rakan mereka yang lain termasuklah pasangan yang di’katakan sedang bercinta iaitu Zareema Zainal dan juga pemain bola sepak kebangsaan, Aidil Zafuan.

Berikut merupakan beberapa keping gambar yang di’kongsikan Nora Danish dan Nedim Nazri melalui akaun Instagram mereka sepanjang majlis meriah ini berlangsung. Bertuah anak kecil ini di’raikan dengan majlis sebegini. Kami yang tua pun cemburu. (rtky/m)


Lana Nordin Berubah Kerana Diri Sendiri, Nafi Sihir Johan As'ari

Lana Nordin memberitahu bahawa dia berubah bukan kerana Johan As’ari tetapi berubah kerana dirinya sendiri. Kita dapat lihat penampilan Lana Nordin pada malam Anugerah Skrin 2013, apabila dia tidak lagi mengenakan persalinan seksi seperti sebelum ini.

Lana yang kelihatan cantik & mesra pada malam itu menjelaskan bahawa dia kini lebih bersedia untuk berubah sedikit demi sedikit bukan kerana dia sekarang bersama Johan tetapi kerana mahu satu imej yang baru dan berubahnya dia kerana dirinya sendiri bukanlah faktor yang lain.

“Saya berubah bukanlah disebabkan sekarang ini saya bersama Johan atau untuk memikat hati ahli keluarga Johan tetapi ini adalah kerana kehendak saya sendiri dan bukanlah dari paksaan mana-mana pihak. Lagipun Johan sendiri pun tidak pernah memaksa saya untuk berubah”

Ada juga ura-ura yang mengatakan bahawa Lana bakal bawakan imej bertudung dalam jangka waktu yang terdekat ini namun Lana menafikan sekeras-kerasnya hal tersebut.

“Tidak sama sekali untuk saya bertukar imej terus kepada bertudung. Kalau saya ingin berubah sekalipun, biarlah ia secara perlahan-lahan bukanlah secara mengejut dan saya berharap selepas ini saya akan menjadi lebih baik dan sempurna,” katanya.

Lana Nordin turut menjawab tuduhan sesetengah pihak yang mengatakan dia menggunakan ilmu sihir untuk mendapatkan Johan As’ari.

“Itu benda bodoh (guna ilmu hitam). Saya kenal dia sehari. Tiga hari selepas itu dia lamar saya. Saya ada tanya dia apa yang dia suka dengan saya? Dia cakap, bila pertama kali dia tengok saya, dia dah suka,” jelas Lana lagi.

“Saya harap semua boleh doakan yang terbaik. Saya memang nak cari lelaki beriman, lelaki yang menerima keburukan saya sebelum saya berubah. Johan ada ilmu dalam agama & saya percaya dia bukan main-main bila bercakap hal kahwin. Saya hormati Johan sebab dia berani suarakan hasrat dia pada saya,” tambahnya. (rtky/hfz)


Ayah Meninggal Dunia, Misha Omar Tangguhkan Perkahwinan

Misha Omar yang sebelum ini pernah menangguhkan perkahwinan beliau pada September 2013 lalu sekali lagi terpaksa mengambil langkah tersebut ekorang pemergian ayah beliau pulang ke rahmatullah baru baru ini.

“Kami perlu masa, kehilangan adalah menyakitkan apatah lagi orang yang penting,” kata Misha Omar memetik laporan Harian Metro, semalam.

Ayah beliau, Omar Ismail meninggal dunia pada usia 75 tahun Sabtu lalu akibat penyakit jantung & kegagalan organ utama berfungsi pada jam 5.30 pagi di Hospital Universiti Sains Malaysia (HUSM), Kubang Kerian.

Jenazah telah selamat dikebumikan di Tanah Perkuburan Pantai Irama, Bachok, Kelantan pada pukul 12.30 tengah hari Sabtu.

“Alhamdulillah jenazah sudah selamat dikebumikan, terima kasih atas ucapan takziah daripada sahabat semua,” tulis Misha Omar di Twitter beliau. (rtky/eka)


Fakta Hiburan Yang Perlu Anda Tahu Sebelum Masuk Pejabat Hari Ini (N.460)

VIDEO HARI INI: VIDEO HARI INI: Sedikit perlahan kami kongsikan tetapi ini sesuatu yang bagus, Kid President kembali lagi untuk mengingatkan kita akan 20 perkara yang kita semua harus lebih kerap ucapkan. Have a nice day!

Pemergian Paul Walker semalam memang mengejutkan ramai pihak dan seluruh industri hiburan bersedih akan kehilangan ini. Gambar beliau beberapa jam sebelum nahas telah di’kongsikan peminat dan beliau nampak gembira menghadiri majlis amal tersebut. – Just Jared

Lindsay Lohan telah mula mengambil tindakan undang undang terhadap pembikin permainan video Grand Theft Auto V kerana khabarnya mereka menggunakan imej beliau tanpa kebenaran dalam permainan popular tersebut dan menuntut bayaran royalti. Eh. – TMZ

Isteri merangkap pengurus peribadi kepada Johan Raja Lawak, Ozlyn berkata beliau tahu dan kenal siapa yang sebarkan kisah tentang suaminya yang tidak sehaluan dengan Zizan Razak dan meminta individu berhenti menyebarkan perkara tidak benar. – Sinar Harian

Nampaknya hasil seni Justin Bieber di Australia tidak akan kekal lama selepas Gold Coast City Council berkata yang mereka akan mengarahkan segera supaya graffiti yang di’lukis penyanyi itu di tembok sebuah hotel di’padamkan. – BBC News

Miley Cyrus tampil secara terbuka memilih Pharrell Williams sebagai penghibur untuk tahun 2013 secara peribadi selepas melihat hasil kerja pemuzik itu dengan Daft Punk & Robin Thicke. – MSN